
UNUTRAŠNJOST GLAVNE LAĐE U CRKVI SV. PETRA 


NOVA CRKVA SV. PETRA 
NA GORI SIONU 



PODZEMNE PROSTORIJE 
ISPOD KRIPTE NOVE CRKVE 
To su po svoj prilici bili podrumi u 
palači velikoga svećenika Kajfe 

Ovih dana odlazi drugo hrvatsko ho- 
dočašće u Svetu Zemlju sa pokrovi- 
teljem preuzv. g. drom Ivanom Ev. 
Šarićem, nadbiskupom vrhbosanskim. 
Tom prilikom donosimo slike najno- 
vijega jerusalimskoga svetišta, crkve 
sv. Petra, koje još nije bilo preklane, 
kad je bilo prvo naše hodočašće u 
Svetoj Zemlji. To je jedina crkva u 
čast sv. Petra u Jerusalimu na istoč- 
nom obronku Slona, gdje je i u staro 
doba stajala crkva Kajanja sv. Petra. 
Uz crkvu je i gostinjac francuskih 
asumpcionista. 

Sjedjela je kod .prozora i promatrala, kako 
veče prodire u drvored. Njena je glava bila naslo- 
njena na zastore od prozora, a u njenim je nosni- 
cama 'bio miris prašnoga kretona. Bila je umorna. 

Malo je ljudi prolazilo. Čovjek iz posljednje 
kuće dolazio je idući ovuda kući i čula je, kako 
njegovi koraci odzvanjaju po tvrdom pločniku, 
a zatim kako škripe po putu prosutu pepelom 
pred novim, crvenim kućama. Prije je tu bilo 
polje, na kojem su se svake večeri igrali s dje- 
com drugih ljudi. Tada je to polje kupio neki 
čovjek iz Belfasta i sagradio na njem kuće — te 
nisu bile kao njihove male, smeđe kuće, nego 
svijetle kuće sa sjajnim krovovima. Djeca iz ove 
ulice igrala su se zajedno na tom polju — Devi- 
nesova, Watersova, Dunnsova, mali bogalj Keogh, 
ona te njena Ibraća i sestre. No Ernest se nije 
nikad igrao s njima: on je bio već velik. Često je 
njen otac znao upotrebiti svoju crnu batinu, da 
ih rastjera s polja; ali obično je mali Keogh bio 
na straži te ibi im doviknuo, kad bi vidio, da nji- 
hov otac dolazi. Tada se međutim činilo, da su 
prilično sretni. Onda otac još nije bio zao, a 
i .majka je još živjela. To je bilo davno; sad su 
ona i njena braća i sestre svi već bili odrasli; 
majka im je umrla. Tizzie Dun je također već 
umrla, a Watersovi se vratili u Englesku. Sve se 
mijenja. Sada je i ona htjela poput drugih otići, 
ostaviti očinsku kuću. 

Očinska kuća! Ona pogleda naokolo po sobi, 
pogleda iznova sve obiteljske predmete, s kojih 
je toliko godina svakog tjedna jedamput brisala 
prašinu, a pri tom se čudila, odakle sav taj prah. 
Možda ne će nikad više vidjeti tih obiteljskih 
stvari, od 1 kojih se ona nikad nije ni pomišljala 
rastati. A ipak za toliko tih godina nikad nije 
saznala za ime svećenika, čija požutjela foto- 
grafija visi na zidu iznad pokvarenoga harmonija 
pored bojadisane slike, koja prikazuje obećanja 
dana bi. Margareti Alacoque. Bio je to školski 
drug njezina oca. Kadgod bi njen otac kojem po- 
sj etniku pokazivao tu fotografiju, rekao bi po 
prilici ove riječi: 

»On je sad u Meilbourneu.« 

Ona je pristala, da ode, da ostavi svoju do- 
movinu. Je li to bilo pametno? Pokušala je raz- 
motriti to pitanje sa sviju strana. U svojoj je do- 
movini imala svakako zaštitu i hranu; imala je 
one, koje je cijeli svoj život imala oko sebe. Da- 
kako da je morala teško raditi i kod kuće i u 
radnji. Što će u dućanu reći, kad saznadu, da je 
s jednim muškarcem pobjegla? Možda, da nije 
bila kod zdravog razuma; zatim će oglasom 
njeno mjesto biti popunjeno. Gospođica Gava- 
nova će se veseliti. Ona je uvijek bila naoštrena 
na nju, osobito, ako su mušterije čule. 


Slika desno: 

LJETO U BREZOVOJ ŠUMI 


»Gospođice Hill, zar ne vidite, da ove gospođe 
čekaju?« 

»Molim, gospođice Hill, gledajte veselije!« 

Ona za tim namještenjem ne će ni suze proliti. 
Ali u njenoj novoj domovini, u dalekoj, nepo- 
znatoj zemlji sve će drukčije biti. Tada će se ona 
udati — ona, Evelina. Ljudi će je s poštovanjem 
susretati. Ona ne će, da se s njom postupa kao 
s njenom majkom. Još i sada, premda je već 
prešla devetnaest, osjećala se u opasnosti od 
očeve žestine. Ona je znala, da je od toga i do- 
bila lupanje srca. Kad su još bili djeca, nije on 
nikada prema njoj bio onakav kao prema Har- 
ry-u i Ernestu, jer je bila djevojčica; ali od nekog 
je vremena stao i njoj da se prijeti govoreći, d'a 
bi joj on već pokazao, kad ne bi mislio na njenu 
pokojnu majku. I sad ona nije nikoga imala, 
tko bi je zaštitio. Ernest je umro, a Harry, koji 
je bio crkveni slikar, bio je uvijek negdje dru- 
gdje u pokrajini. Osim toga su joj vječne,, svađe 
radi novca subotom uveče bile već dodj|ale. Uvi- 
jek je davala svu svoju zaradu — sedam šilinga 
— a i Harry je uvijek slao, koliko je ihogao, ali 
uvijek je bilo teško, da od oca dobije nešto no- 
vaca. Govorio je, da bi ona potratila novac, da 
ona nema pameti, a on valjda ne će dati svoj 
teško zarađeni novac, da ga ona baca na ulicu — 
i tako dalje, jer je subotom uveče obično bio 
zle volje. Napokon bi joj ipak dao novaca te bi 
je pitao, hoće li kupiti za nedjelju objed. Tada 



bi ona 'brže bolje morala bježati da nakupuje, 
što treba; crnu je kožnu torbicu držala čvrsto u 
ruci gurajući se laktom kroz mnoštvo ljudi; tek 
kasno bi ,se vratila kući sva natovarena onim, što 
je nakupovala. Imala je težak posao, da održi 
kuću u redu i da se brine, kako da ono dvoje 
djece, za koje se morala brinuti, redovito ode u 
školu i dobije na vrijeme svoje obroke. Bio je 
to težak život, ali sada, kad se spremala, da ga 
napusti, ipak joj se nije činio tako nepodnosivim. 

Htjela je drukčiji život upoznati s Frankom. 
Frank je bio vrlo prijazan, muževan, otvorena 
srca. Htjela je s njime večernjim parobrodom 
otputovati, htjela je postati njegova žena i s njim 
se nastaniti u Buenos A i resu, gdje je imao kuću, 
koja je na nju čekala. Kako se dobro 'Sjećala 
časa, kad ga je prvi put vidjela; on je stanovao u 
jednoj kući u glavnoj ulici, kuda je ona češće 
dolazila. Činilo joj se, kao da je otada tek neko- 
liko tjedana prošlo. On je stajao uz ogradu, kapu 
je gurnuo na zatiljak, a kosa mu je padala na 
lice brončane boje. Tada su sklopili poznanstvo. 
Svako veće ju je dočekao pred dućanom i pra- 
tio kući. Poveo ju je sa sobom na »Češku plesa- 
čicu«, te je bila vrlo ponosna, kad je kraj njega 
sjedjela na neobičnu mjestu u kazalištu. On je 
vrlo volio glazbu pa je malo i pjevao. Ljudi su 
znali, da je njih dvoje zajedno išlo, pa kad bi on 
zapjevao pjesmu o djevojci, koja ljubi mornara, 
bila je tako ugodno zbunjena. Od šale ju je zvao 
Bebom. Isprva ju je pomisao, da ima dragana, 
uzbuđivala, a zatim se doskora ozbiljno u nj za- 
ljubila. Kao mladi brodar započeo je on svoje 
zvanje na nekom brodu društva Allan Lane, koji 
je putovao u Kanadu; zasluživao je funtu na tje- 
dan. Spominjao joj je imena onih brodova, na 
kojima se sve vozio, i raznih parobrodarskih dru- 
štava. Provezao se kroz Magellanski tjesnac iz- 
među južne Amerike i Ognjene Zemlje te joj je 
pričao o strašnim Patagoncima. U Buenos Airesu 
se, reče, itada 'stalno nastanio pa je samo na pra- 
znike došao, da malo pohodi staru domovinu. 
Dakako da je njen otac primijetio to njeno po- 
znanstvo pa joj je zabranio, da ijednu riječ još 
s njim govori. 

»Poznam ja te mornare,« reče. 

Jednoga se dana zakvačio s Frankom, i nakon 
toga mogla se sa svojim dragim samo još po- 
tajno sastajati. 

Veće je postajalo sve tamnije u ulici. Bjelina 
dvaju pisama na njenu krilu postala je nejasna. 
Jedno je bilo za Harry-a, a drugo za njena oca. 
Ernest je bio njezin brat ljubimac, ali i Harrv 
ju je volio. Opažala je, da njen otac od nekoga 
vremena stari; bit će. mu teško za njom. Katkad 
je znao biti posve zgodan. Kad je nedavno je- 
dnoga dana bolesna ležala u postelji, čitao joj 
je jednu priču o duhovima i skuhao joj je čaj 
na vatri. A drugom jednom zgodom, dok joj 
je još majka živjela, pošli su svi na brežuljak 
Howt te su ondje sjeli, da malo založe. Još sada 
se živo sjećala oca, kako je svoj šešir metnuo 
majci na glavu, da se djeca smiju. 


Vrijeme je brzo prolazilo, a ona je još sjedjela 
kraj prozora naslonivši glavu na zastor i udisala 
miris prašnoga kretona. Daleko tamo na ulici 
čula je isvirku uličnih orguljica. Poznavala je tu 
melodiju. Čudno, da ju je .baš sada čula, te ju je 
podsjetila na obećanje dano majci, da će držati 
kuću na okupu, doklegod bude mogla. Spome- 
nula se posljednje večeri za majčine bolesti; bila 
je opet u zagušljivoj, tamnoj sobi na drugoj 
strani dvorišta, a vani je čula neku melankoličnu 
talijansku melodiju. Prosjaku s orguljicama po- 
ručiše, neka ode dalje, pa mu dadoše šest pen- 
cea. Sjetila se i oca, kako je opet banuo u bo- 
lesničinu sobu i rekao: 

»Prokleti Talijani! Čak ovamo dolaze!« 

Dok je tako razmišljala, kapalo joj je do dna 
duše spoznan je iz vizije jadnoga života njene 
majke — taj banalni život žrtve, koji je svršio u 
ludilu. Zadrhtala je, kad opet kao da je čula glas 
svoje majke, kako s luđačkom ustrajnošću go- 
vori: 

»Derevaun Seraun! Derevaun Seraun!« 

Obuzeta najednom strahom ustane. Pobjeći! 
Ona mora pobjeći! Frank će je spasiti! On će joj 
dati život, možda i ljiibav. Ta ona je htjela ži- 
vjeti. Zašto da bude nesretna? Ona ima prava na 
sreću. Frank će je uzeti u svoje ruke, svojim ju 
rukama obaviti. On će je spasiti. 


Stajala je u nemirnu mnoštvu ljudi na prista- 
ništu North Wall. On ju je držao za ruku, i ona 
je znala, da on njoj govori, da joj neprestano 
nešto veli o prekomorskoj vožnji. Pristanište je 
bilo puno vojnika sa smeđom prtljagom. Kroz 
široka vrata skladišta vidjela je crnu trupinu 
lađe, koja je s rasvijetljenim luknjama ležala uza 
zidanu obalu. Ona nije ništa odgovarala. Osje- 
ćala je, kako su joj obrazi bili hladni i blijedi, 
i ne znajući se snaći. u svom jadu molila se Bogu, 
da je vodi, da joj pokaže, što joj je dužnost. 
Brod istisnu dug, tužan zviždhk u maglu. Kad bi 
pošla, bila bi sutra s Frankom na moru i vozila 
se u Buenos Aires. Mjesta za njihovu vožnju bila 
su naručena. Može li ona nakon svega, što je on 
za nju učinio, još natrag? Od unutarnjeg jada 
postade joj zlo, ali još uvijek je pomicala usne 
u tihoj, žarkoj molitvi. 

Zvuk zvona potrese joj srce. Osjećala je, kako 
je on zgrabio njenu ruku. 

»Hodi!« 

Sva mora svijeta bučala su oko njena srca. On 
ju je vukao unutra: srušit će je u vodu. S obje 
ruke prihvatila se ona željezne ograde. 

»Hodi!« 

Ne! Ne! Ne! Bilo je nemoguće. Ko izvan sebe 
držala se rukama za željezo. Iz svih mora otme 
joj se krik užasa! 

»Evelino! Evvy!« 

Brzo prijeđe on na drugu stranu mostića i do- 
vikne joj, neka dođe za njim. Vikali su na nj, 
da ide dalje, ali on ju je još uvijek zvao. Ona 
skrene prema njemu svoje bijelo lice, pasivno, 
kao bespomoćno zvijere. U njenim očima nije 
bilo ničega: ni ljubavi, ni oproštaja, ni spoznaje. 

UMJETNIČKA IRSKA U PROŠLOSTI 

H A P I S A 0 D R JOSIP A N D R / Ć 


Arheološka istraživanja su dokazala, da je 
u doba prije Krista, kad je na jugoistoku Evrope 
nikla i zavladala grčka kultura, taj ideal kasni- 
jega kulturnoga napretka cijele Evrope, bila na 
krajnjem evropskom sjeverozapadu, na malom 
irskom otoku razvijena kultura i civilizacija, koja 
je nadvisivala sve, što je tada naš kontinent iz- 
van područja grčke kulture imao. A kad je toj 
kulturi u 5. stoljeću iza Krista zaprijetila opasnost 
od razaračkih provala tuđinskih osvajača, prigr- 
lila je Irska kršćanstvo instinktivno tražeći naj- 
jače uporište za svoje samoodržanje. I našla ga 
je. Pod utjecajem kršćanstva nastupilo je tada 
razdoblje novog nagloga kulturnog procvata 
Irske, koji je bio tako snažan, te je ta mala ze- 
mlja postala rasadište kulturnih tekovina i za 
mnoge druge bliže i dalje krajeve Evrope. I s pra- 
vom je danas Irac ponosan, da je irska kultura 
starija od engleske, koja ju je nastojala zatrti, 
u čemu je bila gotovo i uspjela. Ali Irac joj se u 
posljednji čas ipak istrgnuo i tražeći danas po- 
vratak vlastitoj, samostalnoj kulturi s ponosom 
pokazuje na sačuvana djela davne svoje sjajne 
kulturne prošlosti. Pred njima s udivljenjem staje 
svaki, koga put naneise u one irske strane. 

Najstariji i najslavniji dokumenat irske umjet- 
nosti jest knjiga, koja je pod imenom The 
Book of Kells (Keltska knjiga) poznata da- 
leko izvan Irske. To je evanđelistar, koji sadr- 
žaje sva četiri evanđelja napisana latinski, ali je 
napisan umjetnički tako sjajno i urešen s tako 
divnim slikarijama, da mu u tom nema premca 
na svijetu. Nastao je između 650. do 690. godine, 
dakle prije našeg Splitskog evanđelistara, koji 
potječe iz osmog stoljeća. Nalazio se krasno 
ukoričen u crkvi u irskom gradu Kellsu, pa oda- 
tle mu i ime. Godine 1661. došao je radi svoje 



KALEŽ IZ ARMAGHA IZRAĐEN GOD. 112 5. 


velike vrijednosti u vlasništvo protestantskog 
dublinskog sveučilišta Trinity College, gdje se u 
knjižnici u posebnom staklenom spremištu na- 
lazi i danas. Početne strane svakog evanđelja te 
inicijali svakoga poglavlja ukrašeni su tako mi- 
nucioz.no izrađenim slikama i u tako divnim bo- 



JEDNA aTKANICA IRSKOGA GLAVNOG EVAN- 
ĐELISTARA THE BOOK OF KELLS IZ 7. STOLJ. 

U sredini lik sv. Mateja, evanđeliste 

jama, da pisac Joyce sav zanesen veli: »Kakve 
je imao oči i kakav alat onaj, tko je to izradio, ne 
mogu nikako shvatiti. To je zaista knjiga, koja 
od sviju knjiga na svijetu zaslužuje najveće 
udivljenje.« Zaista kad promatraš pojedinu stra- 
nicu te knjige, koja opseže 339 stranica, moraš 
se diviti, koliko je rada, vremena i strpljivosti 
trebalo, da se samo takva jedna jedina stranica 
izradi. Englezi su tu Kellsku knjigu reproduci- 
rali i umnožili te je postavljaju kao umjetnički 
uzor onima, koji se bave proučavanjem umjet- 
nosti. 

No The Book of Kells, iako je najstarija i naj- 
ljepša, nije jedina stara knjiga te vrsti u Irskoj. 
U ono su davno doba irski umjetnici veoma raz- 
vili umjetničko izrađivanje takvih knjiga tako, 
te su stvorili u tom i poseban svoj umjetnički 
stil. Iako je taj stil posve irski, krivo je nazivan 
u stranom svijetu anglosaskim, a do tog je krivog 
naziva došlo tako, što su mnogi irski umjetnici 
takve knjige izrađivali i u anglosaskim (engle- 
skim) krajevima, pa su mnogi anglosaski manu- 
skripti ukrašeni irskim ukrasima. U Irskoj je iza 

gradu 45 km sjeverno od Dublina, zatim u Kellsu 
i drugdje. To su golemi, nadgrobni spomenici, 
jedan je u Droghedi na primjer preko 8 m visok. 
Neobičan je oblik tih kamenih križeva s karakte- 
rističnim krugom, koji spaja prečke križa. Po 
cijelom isu takvom križu uklesane razne figure, 
koje prikazuju prizore iz Starog i Novog Zavjeta, 
iz muke Kristove, posljednjega suda itd. U svemu 
ima na tim starim kamenim irskim križevima 124 
razna uklesana lika, koji prikazuju ujedno, ka- 
kva je bila nošnja, oružje i oruđe u Irskoj tamo 
prije tisuću godina. Za križeve u Droghedi usta- 
novljeno je naime, da su izrađeni početkom de- 
setoga stoljeća, dakle u doba, kad je Hrvatskom 
vladao knez Tomislav, kasnije prvi kralj hrvatski. 
Već to, što ti irski križevi svojom tisućgodišnjom 
starošću podsjećaju na doba, koje je i za nas 
Hrvate tako slavno, budi u hrvatskoga gledaoca 
posebno čuvstvo strahopočitanja. Na groblju u 
Droghedi stoje još tri takva križa prkoseći već 
cijeli milenij nevremenu i drugim teškim nepo- 
godama, koje pohodiše Irsku. Tu je pred tisuću 
godina bio samostan Monasterboice, u kojem je 
od 891. do 924. bio opat Muiredach, čovjek s ve- 
likim umjetničkim smislom, koji je našao izvr- 
snog umjetnika i dao mu ideje za izradbu tih kri- 
ževa. Umjetnička izradba nekih ukrasa pokazuje 
utjecaj Kellske knjige. Uklesane slike na tim kri- 
ževima imali su svrhu zorno prikazati dogođaje 
iz Svetoga Pisma onima, koji nisu znali čitati. 
Neke slike podsjećaju na pojedine postaje križ- 
noga puta, koji se razvio' tek od trinaestoga sto- 
ljeća. Vjerojatno je, da su propovjednici često 
kod tih križeva propovijedali pokazujući vjer- 
nicima, koji su se poredali unaokolo, za vrijeme 


KRIŽ IZ CONGA IZRAĐEN GODINE 112 3. 
Najfiniji primjer [stare irske umjetnosti, sada u National Museumu 
u Dublinu 


Kellske knjige umjetnički i po starini najvrijed- 
nija The Book of Armagh (Knjiga iz 
Armagha), koja je nastala g. 807., a u njoj je 
onaj, tko ju je napisao, zabilježio, da je prepi- 
sana po knjizi, koju je sam sv. Patrik svojom 
rukom napisao. Ljepotom umjetničke izradbe te 
finoćom i bogatstvom ukrasnih slikarija ta knji- 
ga na nekim stranicama dapače nadvisuje i samu 
Kellsku knjigu. I ta je knjiga u knjižnici dublin- 
skog protestantskog sveučilišta, a isto tako i T h e 
Book of Durrow , treća u nizu tih starih 
divot-knjiga irske slikarske umjetnosti iz sed- 
mog do devetog stoljeća. 

Irski kaligrafski stil u izrađivanju takvih knji- 
ga raširio se po irskim misionarima i na evropski 
kontinent te je tu prevladao osobito u doba rene- 
sanse u četrnaestom i petnaestom stoljeću. Pri- 
mjeraka te irske umjetnosti ima do danas saču- 
vanih još u Engleskoj, Francuskoj, Njemačkoj i 
Italiji. S 

Ni staro irsko kiparstvo nije mnogo zaostalo 
za tim davnim remek-djelima irskih slikarskih i 
kaligrafskih umjetnika. Najljepše to dokazuju 
takozvani irski križevi (The Irish Cross), 
od kojih su neki najtipičniji sačuvani u Droghedi, 

propovijedi radi zornijeg razumijevanja poje- 
dine prizore uklesane u križu. Po svoj su prilici 
figure i prizori na tim križevima bili izarđeni i u 
bojama, koje je vrijeme kasnije izbrisalo. Pored 
irskih okruglih kula ti nam se irski križevi danas 
čine upravo kao neki simboli Irske, koja poput 
tih divnih spomenika stoji neslomljena, ponosna 
i vjerna tisućugodišnjoj svojoj prošlosti. 

Dva stoljeća iza tih kamenih irskih križeva iz- 
rađen je iz kovine križ, koji je najljepši primjer 
davne irske umjetnosti te vrste. To je The 
Cros of Cong (Križ iz Conga), koji je g. 
1123. dao od umjetnika O’Hechan izraditi irski 
kralj Trlough O’Conor, da u njem bude pohra- 
njen komadićak Kristova križa, koji je u to vri- 
jeme bio donesen iz Svete Zemlje, te se ta sveta 
relikvija u tom križu može u procesiji nositi. Križ 
je visok oko 67 cm, a krakovi mu sežu 37 cm u 
širinu. Izrađen je iz bakra i ukrašen umecima iz 
zlatne bronce. 'U sredini je poveći kristal, iza ko- 
jega je bila ona relikvija sv. križa, a unaokolo 
umetak iz suhoga zlata. Cijeli križ je fino izra- 
đen s umjetničkim ornamentima, koji su tako 
ukusno komplicirani, da bi ih teško bilo nacrtati 
i na papiru, a koliko je tek umjetničke vještine 
trebalo, da se izvedu u kovini! Danas se to remek- 
djelo stare irske umjetnosti nalazi u National 
Museumu u Dublinu. 

Druga i još mnogo starija irska umjetnina iz 
kovine jest kalež iz Ardagha (The Ar- 
dagh Chalice), koji se tako zove, jer su ga našli 
u blizini grada Ardagha. Potječe iz druge polo- 
vine devetoga stoljeća te je jedini primjerak 
keltskoga tipa kaleža, što je do danas sačuvan. 
Neobičan je njegov oblik i vrto su lijepi ukrasi 
na njem. Izrađen je iz mješavine bakra i srebra, 
ukrašen zlatom, emailom, jantarom i kristalom. 
I taj kalež je u dublinskom National Museumu. 

U istom se muzeju nalazi i zvono sv. Patrika, 
koje smo za dublinskih euharistijskih svečanosti 
čuli zvoniti kod službe Božje u Phoenix-parku i 
kojim se prema predaji služio još sam apostol 
Irske, a našla ga je na njegovu grobu sv. Colum- 
cille (521. — 597.). To zvonce, koje Irci čuvaju 
kao narodnu svetinju, pohranjeno je u bronča- 
noj škrinjici, koju je u dvanaestom stoljeću dao 
izraditi irski kralj. Ta je škrinjica također jedno 
od najljepših u nizu starih irskih metalnih umjet- 
ničkih djela. Zanimljiva izradba (na svakoj strani 
s drukčijim značajnim ukrasima) daje ovoj š k r i- 

KNJIŽNICA DOBRIH ROMANA 

izdaje u g. 1938. kao redovita izdanja 
ova djela: 

1. Cvrtila: Bijelo prijestolje, roman jed- 
nog učitelja Din 30*— 

2. Sida Košutić: Jaslice roman oca, kćeri 

i maćuhe Din 30 — 

(Izašao ovih dana) 

3. Durych.* Krasuljak, roman djevojačke 

ljubavi Din 30 — 

4. Bertrand: Sanguis Martyrum, roman 
iz doba prvih Kršćana . . Din 40*— 

5. Jovkov: Žetelac, roman iz bugarskog 
seljačkog života .... Din 30*— 

6. Jurkić: Petnaest tornjeva, roman s 
ilustracijama G. Jurkiča . Din 30*— 

U pretplati svih 6 romana 120 Din 
KNJIŽNICA DOBRIH ROMANA 
Zagreb, Trg Kralja Tomislava broj 21 


nji za zvono sv. Patrika pravo umjet- 
ničko obilježje, te je zaista dostojno spremište 
za relikviju, prema kojoj irski narod goji toliko 
poštovanje. 

Spomenuh tek ono, što je za umjetničku da- 
vninu Irske najznačajnije i što je iz te davnine 
najtipičnije sačuvano do danas. Ali i to je dosta, 
da onom, tko nije vidio Irske, otvori pogled u 
njenu kulturnu prošlost tamo prije tisuću go- 
dina. A onom, tko je poput mene, imao sreću vi- 



ŠKRINJA ZVONA SV. PATRIKA 
Izrađena u 12. stoljeću 


djeti tu neobičnu zemlju, ti su umjetnički spo- 
menici davne irske kulture vidljiv dokaz, da Irska 
ima pravo na onaj narodni ponos, kojim je od- 
sijevalo sve, što smo na irskom tlu vidjeli i pro- 
živjeli. 

U KCASJU 

Na spomen pjesniku Domianiću — Spjevao Ton Smerdel 

S raskošnoga božjeg dlana sunce 
nama niz doline, niz vrhunce 
mnogo veseloga šalje smijeha, 
mnogo dariva nam ustreptalih želja. 

1 u klasju dah je' sunca vreo, 
te od vlati na vlat šapće 
od klasa klasu trepće 
kao posmijeh zdrave duše 
pjesmu drhtavoga grla: 

Hljeb svagdanji nam zri je 
na suncu on zri je, zri je, zri je! 

MESU STUPOVIMA GLAVNE POŠTE 

JEDAN KRVAVI DUBLINSKI USKRS 


Godinu dana prije, nego što sam pohodio 
Irsku, sjedio sam jedne večeri u društvu prija- 
telja na terasi zagrebačke kavane Esplanade. 
Među nama je bio i dr Đuro Ljubić, koji je među 
svima nama budio udivljenje radi svoga gole- 
mog znanja. Tako nam je te večeri pričao o 
Ircima i o njihovoj revoluciji za vrijeme svjet- 
skoga rata. Sjećao sam se toga događaja iz doba, 



SIR ROGER CASF.MENT 


kad sam o njem iza Uskrsa 1916. kao praški đak 
nešto čitao u češkim novinama u Pragu, ali to 
moje sjećanje bilo je zavito u maglu, koju je 
te večeri dr Ljubić raspršivao svojim pričanjem. 
On je u to ipričanje upletao toliko pojedinosti, 
za koje nikad prije nisam znao, te sam se divio, 
gdje li ih je on sve otkrio. 

»Sir Roger Casement jedna je od najzanimlji- 
vijih ličnosti irske oslobodilačke borbe,« govo- 
rio je i kao da je tog čovjeka negdje vidio, s nji- 
me proveo sve one ratne pustolovine, što ih je 
on prošao, i prozreo u njegovu dušu, sipao je 
o Casementu kao iz rukava. 

Čovjek, koji je 21 godinu proveo u službi 
engleske diplomacije i bio radi svojih odlika u 
toj službi nagrađen od engleskoga kralja plem- 
stvom, postaje najedamput u svojoj pedesetoj 
godini revolucionarni borac za irsko oslobođenje 
od Engleske. A kad za Irsku mora pod engle- 


ska vješala, on ostentativno prelazi s protestan- 
tizma na katolicizam, na onu vjeru, za koju se 
i on uvjerio, da je najjači oslon budućnosti i 
slobode Irske, a njemu daje najbolje jamstvo 
za put u vječnost. 

Svjetski ga je rat zatekao u Americi. Vjeru- 
jući u pobjedu Njemačke držao je, da je sad 
kucnuo odlučan čas, da Irska obračuna s Engle- 
skom svoje stoljetne račune. Prvom prilikom 
prokriumčario se iz Amerike u Njemačku te tu 
nastojao njemačku Vrhovnu komandu predobiti 
za svoju ideju, da oružjem pomogne u Irskoj 
dići bunu protiv Engleske. Međutim Nijemci nisu 
isprva mnogo dali do toga, što im je taj irski 
fanatik govorio, pogotovu kad Casamentu od 
nekoliko tisuća zarobljenih Iraca u Njemačkoj 
nije uspjelo predobiti za stvaranje irske dobro- 
voljačke brigade, koja bi se borila protiv Engle- 
ske, više od pedeset i petorice. K tomu je zna- 
čajno' bilo vladanje Iraca na početku svjetskoga 
rata: nakon tolikih borba, što su ih Irci imali 
s Englezima, najedamput je irsko javno mišlje- 
nje bilo solidarno s Engleskom protiv Njemačke, 
koja je kao protestantska zemlja nastojala smla- 
viti katoličku Belgiju i katoličku Francusku. Irac 
je kao nacionalist previše katolik, a da mu se 
duša ne bi bunila protiv takvoga prepada na iz- 
razito katoličke zemlje. Kako je njemu bilo, 
kad je Irsku radi katolicizma Engleska nastojala 
iskorijeniti! A sad ta ista Engleska ustaje na 
obranu katoličke Francuske i Belgije. Pa zar tu 
da se Irac iznevjeri? Redmond, vođa irskih ho- 
merulista u engleskom parlamentu, zajamčio je 
lojalnost irskoga naroda prema Engleskoj u 
stvari rata s Njemačkom, a za uzvrat izglasan je 
nato u rujnu 1914. u engleskom parlamentu za- 
kon o Home Rulu, t. j. o autonomiji Irske. Red- 
mond je upravio' proglas na Irce, da stupe kao 
dobrovoljci u englesku vojsku za uspjeh pra- 
vedne stvari čovječanstva u svjetskom ratu. Nje- 
gov je glas imao uspjeha. Već prvi mjesec javilo 
se u južnoj Irskoj preko 10.000 dobrovoljaca, 
taj je broj narasao do god. 1916. na 130 tisuća, 
pa kako je u engleskoj vojsci, prije nego što je 
buknuo svjetski rat, već bilo 57.000 irskih dobro- 
voljačkih vojnika, raspolagala je Engleska sa 200 
tisuća irskih vojnika. To nije mala stvar, a da bi 
njemačka vrhovna ratna komanda bila pred tim 
činjenicama zatvorila oči i povjerovala Casa- 
mentovu kazivanju o pravom raspoloženju u 
Irskoj. Ni to, da se već u rujnu god. 1914. poka- 
zao nazadak u ratnom oduševljenju Iraca, jer 
se preko 10 tisuća već prijavljenih novih dobro- 
voljaca bilo pod utjecajem protuengleske pro- 
pagande irskih revolucionarnih elemenata prije 
nastupa vojne službe opet odjavilo i stupilo u 
irske revolucionarne dobrovoljce, kao ni to, da 
je glavni broj irskih dobrovoljaca u engleskoj 

vojsci što dalje to više dolazio' iz Ulstera, a ma- 
nje iz južne Irske — nije moglo prikloniti pro- 
mišljene Nijemce Casementovu uvjeravanju. 

Ali Casement nije klonuo. Stajao je u nepre- 
stanoj vezi s američkim Ircima, koji su u Nju- 
jorku bili stvorili Irski Odbor, propagirali u Ame- 
rici bojkot i sabotažu Engleske te organizirali 
uspjelu akciju, u kojoj su američki Irci svoje 
rođake i znance u Irskoj upravo obasipali pri- 
vatnim pismima, neka ne nasijedaju Engleskoj, 
od koje se, ako pobijedi u svjetskom ratu, Irska 
ničemu boljemu nema nadati. Taj je Irski Odbor 
odlučio iz Amerike za Uskrs g. 1916. organizi- 
rati revoluciju u Irskoj. Ij Njujorka su preko 
Španjolske i Švicarske dolazile o tom potanke 
obavijesti Casementu u Berlin. A on je skovao 
plan, da ode u Irsku i da se stavi na čelo te revo- 
lucije. Pošlo mu je za rukom predobiti njemačke 
vojne vlasti, da ga podmornicom pred Uskrs 
otpreme u Irsku. Njujorški Irski Odbor imao je 
sve dogovoriti s političkim vođama u Irskoj 

U to doba bio je u irskom političkom raspo- 
loženju već nastao temeljit preokret. Još g. 1914. 
bila je u Irskoj gospodar situacije Redmondova 
homerulistička narodna stranka. Istina, još god. 
1906. osnovao je tridesetičetirigodišn j i Arthur 
Griffit novu, revolucionarnu stranku Sinn Fein 
(Mi sami), ali toj je do svjetskoga rata uspjelo 
okupiti samo dobar dio inteligencije oko sebe, a 
širi su slojevi zazirali od tih revolucionarnih za- 
nešenjaka. Do svjetskoga rata nije ta stranka 
smogla osvojiti ni jedan jedini mandat u parla- 
mentarnim izborima. Tek od početka svjetskoga 
rata stao je Sinn Fein da prodire i u šire slojeve 
te je god. 1916. već bilo prilično raspoloženje za 
tu stranku. To je htio izrabiti Irski Odbor iz Nju- 
jorka i s pomoću Sinn Feina provesti revoluciju 
u Irskoj. A budući da za revoluciju treba i oružja, 
neka Casament isposluje od Njemačke, da po- 
šalje Irskoj i oružja. 

Casement je ovaj put uspio. Na Veliki četvrtak 
g. 1916. ukrcao se s još dva druga Irca u nje- 
mačku podmornicu, a još prije je jedan nje- 
mački krstaš ploveći kao tobožnja norveška lađa 
sa 20 tisuća starih pušaka i s drugim oružjem 
krenuo sjeverno oko Engleske prema zapadnoj 
obali Irske. Dogovoreno je, da se u isto vrijeme 
nađu pred Traleeskim zaljevom na zapadu Irske 
i taj krstaš i podmornica s Casementom. Tako 
se i desilo. No kad je podmornica izronila te je 
Casement ugledao njemački krstaš, učinio je ne- 
što, što je teško razumjeti: naložio je koman- 
dantu podmornice, da opet zaroni i otplovi dio 
puta natrag. Nešto južnije je tada Casement sa 
svoja dva druga s nešto oružja i hrane sjeo u 
čamac i odvezao se zastrt noćnom tamom na 
obalu, a podmornica je otplovila natrag u Nje- 
mačku. Njemački krstaš, koji je trebao biti do- 
čekan s jedne strane od Casementa a s druge od 
irskih revoluđonaraca, nije znao međutim, što 
da učini, jer niti je bilo Casementa, niti su se na 
irskoj obali vidjeli irski revolucionara, nego su 
naprotiv engleski topovi bili upereni prema bro- 
du. Englezi su uto spazili parobrod, pa kad je 


komandant krstaša od prve engleske izvidnice 
na lukav način doznao, da je plan o revoluciji 
bio otkriven i da su Englezi znali već unaprijed 
za dolazak njemačke podmornice s Casementom 
i njemačkoga krstaša s oružjem, komandant 
krstaša htio je brže umaknuti. Ali doskora se 
našao opkoljen engleskim ratnim brodovima, te 
mu nije preostalo drugo, nego krstaš dići u zrak, 
a sam se s posadom predati. 

Dotle je Casement iskrcavši se na tlu Irske po- 
slao svoja dva druga naprijed, da izvide, kako je 
s revolucijom, a on je ostao. Tu je pokucao na 
vrata jednog seoskog župnika i od njega saznao, 
da je netko iz njegove vlastite okoline (bio je to 
Casementov osobni tajnik Norvežanin Christian- 
sen, koji je kao nagradu za uslugu od engleske 
vlade dobio u današnjoj vrijednosti oko milijun 
i pol dinara) izdao cijeli plan revolucije engle- 
skom poslaniku u Norveškoj. Tako je engleska 
vlada sve unaprijed saznala, a to je saznao ohda 
i Irski Odbor u Njujorku te od njega vodstvo 
sinnfeinovaca u Irskoj, koji ionako nisu držali 
čas pogodnim za bunu, a sad su nakon izdaje 
posve napustili tu misao. Sve se to odigralo, kad 
je Casement već bio otišao na podmornici iz 
Njemačke. I sad došavši u Irsku nije znao, što 
bi. Po tom seoskom župniku poručili su mu još 
iste noći sinnfeinovci, da je tim, što je došao u 
njemačkoj podmornici, doveo sinnfeinovski po- 
kret u veliku nepriliku, pa neka bira: ako mu je 
stalo do osobne sigurnosti, oni će ga negdje sa- 
kriti, a ako mu je više stalo do uspjeha irske 
stvari, neka se preda Englezima i javno dade 
svjedočanstvo, da sinnfeinovci nisu znali za nje- 
gov dolazak na njemačkoj podmornici i za nje- 
govo šurovanje s Njemačkom. Sir Roger Case- 
ment se odlučio za ovo drugo: na Veliki petak 
otkriše engleske policajne vlasti nepoznata 
stranca u nekim ruševinama blizu obale Dingle- 
skoga zaljeva, a kad ga dovedoše pred policij- 
sku upravu, on im otvoreno izjavi: 

»Ja samJSir Roger Casement.« 

Uhapšena odvedoše ga u London. Ošudiše ga 
radi veleizdaje i nakon što je prešao' na katoličku 
vjeru i pripravio se za drugi svijet, svezaše mu 
kao izdajici Engleske konop oko vrata... 

* 

To zorno i potanko pripovijedanje dra Lju- 
bića o Casementu bilo mi je neobično živo pred 
očima, kad sam trećega dana svoga boravka u 
Dublinu došao ponovno u O’ Connellovu ulicu i 
zaustavio se pred zgradom glavne pošte, u kojoj 
je bilo sjedište peterodnevne vlade za revolucije, 
što je iza Casamentova uhapšen ja ipak u Dublinu 
buknula na drugi dan Uskrsa g. 1916. Gledao 
sam u onaj bijeli klasički portal, koji kao da se 
prilijepio uz smeđu poštansku zgradu odbijajući 
od nje u čudnoj nekoj disharmoniji. Stao sam 
među one vitke jonske stupove, koji kao da tu 
čine počasnu stražu pred spomenom na onaj do- 
gađaj, što se u onom krvavom dublinskom uskrs- 
nom tjednu u toj zgradi i tu oko nje odigralo. 
I bilo mi je, kao da će sami ti stupovi progovoriti, 

GLAVNA POŠTA U DUBLINU 
u O’ Conellovoj ulici 

Pročelje se zgrade glavne pošte ističe lijepim grčkim stupo- 
vima te se po njem ta zgrada ubraja među mnoge dublinske 
zgrade građene u klasicističkom stilu 


da mi kazuju, što je i kako je to s dnom pone- 
srećenom revolucijom bilo . . . 

U duhu vidim, gdje kroz vrevu ravnodušne 
ulice užurbano dolaze sedmorica ljudi praćeni 
povećom naoružanom četom, kojoj na čelu stupa 
žena obučena u zeleno, u irsku narodnu boju. To 
je fanatična revolucionarka »zelena grofica« 
Marckievvicz, koja je čas prije na obali Liffeya 
stupivši na neki klimavi stolac pročitala pred ne- 
koliko začuđenih osoba oficijelni proglas revo- 
lucionarne vlade. A ta vlada to su ova sedmorica 
gotovo sve samih mladih ljudi, koji ulaze u zgra- 
du glavne pošte, da u njoj udare sjedište svoje 
vlasti. Prvi je među njima tridesetšestgodišnji 
pjesnik Patrik Pearse, sav obrijan, koji je pre- 
uzeo predsjedništvo vlade. Iza njega eno za go- 
dinu stariji drugi pjesnik Thomas Mac Donagh, 
ravnatelj jednog dublinskoga kazališta. I treći 
je tu pjesnik Joseph Plunkett, mladić od 28 go- 
dina, koji se tek dan prije izvukao iz bolnice, ali 
je još tako slab, pa ne znaš, da li mu noge po- 
drhtavaju više od te slabosti ili od uzbuđenja. 
Mladošću ga je pretekao simpatični Mac Diar- 
mad, a ponosom Eamonn Ceannt, koji je imao 
sreću da svira u irske gajde pred samim Papom 
Pijom X. Sućut budi u duši kao mrtvac blijedi i 
suhi Thomas Clarke, dublinski trgovac, koji je 
radi svoje političke impulsivnosti šesnaest godina 
proveo na prisilnom radu u Engleskoj, vratio se 
tek nedavno s još većom mržnjom protiv zator- 
nika Irske u duši i sad eto ponovno napustio svoj 
dućan, da iskali na Engleze svoj bijes, što mu 
viri iz očiju ispod naočala: u njegovu će dućanu 
glavni engleski zapovjednik, koji će doći da uguši 
ovu revoluciju, udariti svoj glavni stan i tu za 
pet dana dočekati onu mladu ženu, koja će u 
ime ove revolucionarne vlade donijeti obavijest 


o kapitulaciji revolucionaraca. Naj časniji 
izgled ima u toj vladi sedmorice bradati 
radnik James Connolly, poznati radnički 
vođa, koji je među njima i najstariji, jer 
mu je već i pedesetišesta sjela na leđa, koja 
su podnijela već svakakve udarce okrutno- 
ga života. 

Tako je počela ta dublinska revolucija 
na drugi dan Uskrsa 1916. god. točno u pol 
jedan sat iza podne, praćena pucnjavom na raz- 
nim stranama grada. Nekoliko je engleskih poli- 
cista i vojnika platilo prvi taj nastup revolucije 
glavom, veći ibroj engleskih oficira, koji su se 
bezbrižno vraćali sa nekih utrka, internirano je, 
u tili čas su zaposjednute sve javne zgrade i izvje- 
šene irske zeleno-bijelo-narančaste zastave, pa su 
građani i vlasti Dulblina bili pod dojmom, da je 
taj prevrat proveo ne-znam-kako velik broj do- 
bro organiziranih revolucionaraca. A kad tamo 
bilo ih zapravo u prvi čas samo 687, ni više ni 
manje. Sinn Fein se pod svojim vođom Griffi- 
thom nakon izdaje Casementove akcije posve 
povukao. Glavni zapovjednik irskih revolucio- 
narnih dobrovoljaca bio je odlučan protivnik 
ustanka. Svuda je bila razglašena lozinka: mir i 
ne upuštati se u vratolomije! Ali s tim nisu bili 
zadovoljni oni, koji usprkos svojih vođa odlučiše 
pošto-poto sami provesti bunu: noću alarmiraše 
potajno najbliže pristaše u Dublinu i okolici, na- 
činiše plan i provedoše ga. 

A svršetak? U utorak i srijedu su revolucionarci 
bili gospodari Dublina. Ali tada zatutnjise engle- 
ski topovi upereni prema O’Connellovoj ulici, 
koja je u četvrtak bila gotovo sva u plamenu i 
ruševinama. Trideset tisuća engleskih vojnika 
odnijelo je pobjedu nad tri tisuće revoluciona- 
raca. U četvrtak u 9 i po sati uveče napisao je 
predsjednik revolucionarne vlade Pearse opo- 
ruku, a u petak ujutro došla je kapitulacija, na- 
kon koje je bilo 3000 utamničenih, 16000 depor- 
tiranih u Englesku, a 200 osuđenika, između 
kojih 16 na smrt. Strijeljana su sva sedmorica 
revolucionarnih ministara. Osuda je izvršena u 
zloglasnom Toweru u Londonu. Ranjeni bradati 
Connolly nije mogao ni stajati, nego je sjedeći 
na stolcu strijeljan. 

Među osuđenicima je bio i jedan 
visoki, suhi, crni mladić, koji je 
za dublinske revolucije na uglu, 
neke ulice energično raspoređi- 
vao dopremu municije za revo- 
lucionarce. Pukim je slučajem 
izbjegao sudbini strijeljane še- 
snaestorice. Zvao se Eammon de 
Valera. 


SPAVAONICA IZ STAKLA 
Na engleskoj izložbi umjetnog obrta, koja 
je nedavno otvorena od samog engleskog 
nasljednika prijestolja u Dorland House 
u Londonu, izložen je i namještaj za jednu 
spavaonicu sav od stakla, a u skladu 
s tim staklenim namještajem načinjen je 
i pod te spavaonice iz stakla. To je si- 
gurno veoma higijenski uređaj za spa- 
vaonicu, ali da li je i tako udoban, o tom 
se dade raspravljati. Uostalom čini se, 
da je to samo izložbeni kuriozitet, za koji 
je sumnjivo, da li će biti u praktičnom 
životu prihvaćen 









MEDU INDIJANCIMA 


Napisao J. M. Jemmcs ^ Preveo B. Domaćin 


Kad se u Evropi govori o Americi, misli se 
obično samo o neboderima New-Yorka i mono- 
tonim ravnicama Argentinskog pampasa. Ali na 
jedno se zaboravlja. Amerika je sastavljena od 
dva različita svijeta te pored svega onoga, što 
razumijevamo pod riječju »Amerika«, u toj da- 
lekoj zemlji postoje veliki kompleksi zemljišta 
vrlo slabo nastanjenih i iskorištenih i to od ljudi, 
koji su daleko od napretka Sjedinjenih Država i 
bogatih žitnica republike Argentine. 

Ne smijemo se stoga začuditi, ako opazimo, da 
neki krajevi američkog kontinenta pobuđuju kod 
stranaca veliko' udivljenje. Tako neki kapetan, 
umjesto da pristane u Centralnu Ameriku, u Kri- 
stabal (Panama), namjerno je zastranio svojim 
brodom za kakvih šezdeset milja želeći da nje- 
govi suputnici dobiju impresiju, kao da se nalaze 
u Americi, kakva je bila u vrijeme Kristofora 
Kolumba. Odveo ih je u nepoznat, slikovit kraj, 
sastavljen od niskih otočića, nakićenih palmama 
i kokosima, gdje još i danas primitivni Indijanci 
žive u kolibama sagrađenim na kolju iznad vode. 
Mnoštvo malenih lađica, izdubenih u običnom 
deblu drva, napunjenih Indijancima, približilo se 
stranom brodu i ukoliko su se putnici htjeli iskr- 
cali, morali su obračunati s tim prastanovnicima, 
koji su vrlo vješti u baratanju strelicama i suli- 
cama. 

Takve prilike postoje danas (u godini 1933.) u 
predjelima San Blasa u republici Panama, na 
otočju Goajra. Ti Indijanci San Blasa žive u pot- 
punoj neovisnosti. Samo se na otočiću nazvanom 
E1 Porvenir nalazi malena straža panamskih 
vojnika, skoro samih crnaca, određenih da nad- 
ziru krajeve tih ratobornih plemena. 

Pleme, koje tamo živi, zabranjuje boravak sva- 
kome bijelcu na svom teritoriju. Ne pouzdavaju 
se mnogo u bijelce. Valjda se sjećaju nemilo- 


srdnog satiranja divljaka, koje su bijelci savje- 
sno provodili u drugim krajevima Amerike... 
Pored toga primitivni Indijanci San Blasa, kao i 
sva primitivna plemena, misle, da je njihovo ple- 
me najjače, najljepše i najzdravije na svijetu, te 
su uvjereni, da bi miješajući se s drugim pleme- 
nom lako došli do propasti. Čvrsti u tom uvje- 
renju, redovito ubijaju djevojku, koja bi pošla 
za bijelca. Ako bi za njezin brak prekasno sa- 
znali, ubijaju djecu, koja se rode iz tog braka. 
Zbog toga bijelcima nije dozvoljen dulji bora- 
vak na njihovu otoku. Malene jedrenjače, koje 
rijetko pristaju na ovim obalama, natovaruju se 
u nevjerojatnoj brzini kokosovim orasima, koji 
predstavljaju jedinu dragocjenost izvažanja San 
Blasa, i otputuju prije zalaska sunca. U protiv- 
nom slučaju Indijanci počinju udarati u bubnjeve 
pozivajući na zbor. 

Žene tih primitivaca izložene su velikim napo- 
rima i mukama. Kod dolaska kakvog stranca one 
bježe i povlače se u svoje zračne kolibe ili se 
zatvaraju u svoja privremena zakloništa na 
otoku. Kome uspije promatrati ove indijanske 
žene, opaža, da su potpuno deformirane. Njihove 
ruke i noge izgledaju odviše tanke u odnosu sa 
glomaznim tijelom. Tu se radi o torturi namet- 
nutoj već od djetinstva. Za Indijance San Blasa 
najveći je ideal ženske ljepote u razvitku tijela. 
Oni svojim ženama u djetinstvu zatvaraju ruke 
i noge u vrlo tijesno metalne okove, da bi im 
zapriječili normalni razvitak. Posljedice su toga, 
da udovi zakržljaju za cijelog života, a tijelo se 
u nerazmjeru s njima razvija. 


Josip Cvrtila: BIJELO PRIJESTOLJE 

Novi hrvatski roman! 
Broš. Din 30 — Uvez. Din 40 — 
KNJIŽNICA DOBRIH ROMANA. ZAGREB 

POD JARMOM FAKIRA 

ROMAN IZ INDIJSKOG ŽIVOTA - NAPISALA MARIJA 
BARRERE-AFFRE - PREVEO VOJMIL RABADAN (NASTAVAK) 


Pred njezinim očima prolazila je zacijelo ne- 
davna, a ipak tako daleka prošlost: tihi samo- 
stan, njegovi trijemovi puni modre sjene i vrtovi 
sa ravnim drvoredima, oivičenim pravilno reza- 
nom zelenikom. Tu je ona proživjela čitav svoj 
vijek. Tu, u tome kutiću Provence našla je osa- 
mljena sirotica opet topio gnijezdo i majčinsko 
milovanje ... Ali Bog ju je drugamo zvao! . . . 
Željela je da stupi u strogi red svojih dobročini- 
telj ica, ali ise njezina mladenačka i nježna duša 
bojala, da ne će moći snositi redovnički jaram . . . 
Otišla je dakle sama samcata u život ... i u ka- 
kav život, dobri Bože! . . . Pod palmama Orijenta 
u jednoj benareskoj palači, neki. s\emoćni radžah 
tražio je jednu mlađu Francuskinju, da zabavi 
jednu Indijanku. Neki bogataš-ban'kir iz Mar- 
seja pobrinuo se da nađe tu Francuskinju; i tako 
eto ona, Beatrica d’Olne, putuje na nepoznati 
Istok, koji privlači, ali i straši malko, uza sav 
svoj sjaj! . . . 

Čitava se njezina prtljaga sastoji od skromne 
opreme pitomkinje iz konvikta, sedefne krunice, 
malog propela,, koje je primilo posljednji cjelov 
njene pokojne majke, te nekoliko nabožnih 
knjiga, natrpanih naivnim sličicama, na kojima 
olovkom ispisana imena dozivaju u pamet lju- 
bljene drugarice, prijazne redovnice — čitavu 
milu prošlost! Idući 'tako u neizvjesnost, Beatrica 
znade samo jedno: tamo dolje pokraj mahara- 
džine palače mala katolička crkvica bit će joj 
utočište mira! 


Pregled događaja 

10. liipnja. Papa ističe pred 3000 španjolskih 
hodočasnika zadovoljstvo, što je četvornim 
sporazumom na 10 , godina osiguran mir. 

12. U Londonu se sastala svjetska gospodarska 
konferencija, na kojoj sudjeluje 56 država. 
Zasjedanje kongresa otvorio engleski kralj. 
To je diosad najvećii kongres svijeta. 

13. Atentati njemačkih hitlerovaca u Austriji. 

16. General Smuts, predsjednik južnoafričke vla- 
.de posreduje za izmirenje spora između En- 
gleske i Irske. 

17. Madžarski predsjednik vlade Gombos u Ber- 
linu kod Hitlera: taj posjet Maziva razna tu- 
mačenja. 

18. Amerika odbija na londonskoj konferenciji 
prijedlog o valutnom primirju. 

19. Budući da je njemački ministar Hugemberg 
neki dan na londonskoj konferenciji iznio 
zahtjev, koji smjera na to, da Ukrajina dođe 
pod njemačku interesnu sferu, ruska boljše- 
vička štampa sve oštrije piše protiv Njema- 
čke, te i boljševici uviđaju, da je Rusiji naj- 
prirodnije prijateljstvo slavenskih država. 


To je dosta njezinoj vjerski osvjedočenoj duši, 
i zato ona bez straha ide u susret budućnosti, 
koja joj je namijenjena . . . 

Svijetle oči gospođice d’Olne otvoriše se širom, 
smiješeći se tajanstvenim zvijezdama, koje se već 
javljahu na nebu. Nada, ta božanska krepost, 
sestra je Vjere! 

Nekoliko dana kasnije jedan parobrodić pre- 
šao je ušće Gangesa i zaplovio uz tu glasovitu 
rijeku. Vozeći se kroz neopisive krasote te divne 
doline, Beatrica d’Olne uživala je čitavom svojom 
umjetničkom dušom u tom čarobnom putovanju. 
Ujutru trećega veljače parobrodić pristane uz 
široko kameno stubište. Gore nad njim širio se 
u polukrugu Benares kao veličanstveni amfi- 
teatar ili bajoslovni vilinski dvori, sazdani od 
bijelih stijena, crvenih piramida i zlatnih kubeta. 
Po širokim kamenim pločama stubišta vrvjelo je 
šareno mnoštvo i podavalo mu živopisan izgled, 
a lepršave koprene žena činile se kao lagane ma- 
glice, što se iz Gangesa dižu k suncu! Čitav grad 
brujao je kao golema košnica. Dva u bijelo odje- 
vena Hindustanca, koje je Maharadža poslao pred 
nju, povedoše Beatricu preko pristaništa i stubi- 
šta, kojemu je na vrhu čekala grimizom zastrta 
nosiljka. Djevojka osjeti, kako je hitro nose 
kroz bučnu vrevu i neobične neke mirise. Poku- 
šala je da proviri kroz crvene zastore, ali bez 
uspjeha. Tkanina ostade čvrsto zatvorena i tako 
neprozirna, da ni same sunčane zrake ne prodi- 
rahu kroz nju. 

Kad je Beatrica sršla s tog čudnog prometnog 
sredstva, našla se u prekrasnom perivoju punom 
zlatnih žutelja i grimiznih ruža, a pred golemom 
palačom od bijelog mramora, kojoj je pročelje 
bilo sazdano od samih bezbrojnih terasa i gale- 
rija, otkuda se k cvijeću i tratinama spuštalo 
stubište, 'koje podržavahu kamene nakaze. Hin- 
dustanci odnesoše crvenu nosiljku, i Beatrica 
ostade sama, zaslijepljena i satrvena veličanstvom 
te istočne slike. Bojažljivo uzvine pogled na te 
zidine od čipaka i opazi tamo gore na najvišoj 
stepenici ogromnog stubišta svijetlu titravu to- 
čkicu, ikoja je najednom pohrlila niz stube k njoj, 
a za njom drugi bijeli atom, isto* tako sićušan i 
hitar. Točke se približiše, i Beatrica shvati, da su 
to, što je ona držala dvjema kolibrićima, zapravo 
dvije žene. Neobično lako, kao da se jedva do- 
tiče mramornih stepenica, prva od njih siđe do 
kraja, dok se druga najednom zaustavila. Pred 
zapanjenom Francuskinjom stajala je Vehri, ma- 
haranija od Honankore! ... 

Njezina pojava začudila je, očarala i zanijela 
mladu Evropejku .. . Dok je Indijanka silazila 
niz velilko bijelo stubište, Beatrica je opazila 
tek njezine lepršave i zlatom protkane koprene, 
mnoštvo zlatnog nakita posutog iskričavim dra- 

guljima, đerdane i prstenje, na kojem u sunča- 
nom sjaju titrahu ogromni rubini, dijamanti 
čiste vode, safiri i smaragdi. Ali sada, kad je 
maharanija stajala tu na prvoj stepenici, gospo- 
đica d’Olne vidjela je samo njezinu nježnu i 
divnu ljepotu. Pod zlatnim obručem, koji ovija 
čelo i spušta se na sljepočicama u kićenim metal- 
nim pločicama, mlađahno lice zagasito smeđe 
puti privlači poput tajanstvena cvijeta. Pravilan 
nos nježnih nosnica izvija se nad tankim usnama, 
koje lagano podrhtavaju, poluotvorene, te se vidi 
bijela caklina sitnih zubića. A u širokim tamnim 
očima kao oniks crnih zjena Beatrica je u isti 
mah pročitala sklonost, koja počima da se rađa, 
bojažljivo pitanje i neku nejasnu prošnju . . . 

Zbunjena, ne znajući točno, kako treba po- 
zdraviti hindustanske kraljevne, gospođica d’Olne 
izmuca na engleskom nekakav pozdrav. Ali je 
mala maharanija uljudno prekine jako čistom 
francuštinom, koju njezin milozvučan glas tek 
malko siječe, i Beatrica osta kao da je pala iz 
oblaka! 

»Gospođice, nadam se, da ste dobro putovali? 
Željno sam očekivala vaš dolazak; uvjerena sam, 
da ćemo postati prave prijateljice! ... Ali čini 
mi se, da vas je nešto iznenadilo... Čudite se 
tome, zar ne?« 

Lakom kretnjom vitke ručice pokazala je lepr- 
šave koprene, čudan ures na glavi i težak nakit. 

»Što ćete,« nastavi zatim uzdahnuvši, »treba 
se držati običaja, koji postoje već vjekovima. Da 
se maharanija od Honankore odjene na evrop- 
sku, po čitavom bi Benaresu zavladalo ogor- 
čenje ... a možda i još koješta,« završi uozbi- 
ljivši se najednom i spustivši duge trepavice. 

Ali se odmah trgne i pruži gospođici d’Olne 
vitke ruke optočene rubinima sve do ramena. 

»Vi mi se sviđate,« šapne umiljato. »Polju- 
bite me. Zovem se Vehri, šesnaest mi je godina. 
A vi?« . . . 

Mlada Francuskinja utisne nježan cjelov na 
krasno lice, koje se prignuto k njoj, pa reče: 

»A ja imam osamnaest godina i zovem se 
Beatrica!« 

Vehrijine ruke obujmiše jače struk gospođice 
d’Olne, a njezine usne, šapnuše tiho, moleći: 

»Morate me jako ljubiti ... ja sam tako osa- 
mliena!« 

Tada netko kraj njih progovori kratkim i 
reskim glasom: 

»Moja kći nije nikad osamljena, a ako treba 
ljubavi, privrženost bića njezine krvi dosta je 
velika, da je zadovolji!« 

Obie se djevojke lecnuše i pogledaše osobu, 
koja je to rekla. Žena u bjelini, koja je čas prije 
pratila Vehriju i zaostala na polovini stubišta, 
;sišla je međutim do njih i tiho i nečujno. Stajala 
je sad tu uspravna i slična sablasti svojim bijelim 
ikoprenama. A tanka, lagana i prozirna tkanina 
isticala se još više u opreci sa tim starim žutim 
I i navoranim licem orlovskoga nosa, prodirnih 
divljih očiju i utisnutih usana. 

Opazivši je, mala se maharanija prijazno na- 
smiješi. 


»Ovo je Audra, moja dadilja,« reče predsta- 
vljajući je Beatrici. Ova se nakloni, ali ne dobi 
odgovora. A mala Indijanka poviče starici s lju- 
baznim prijekorom u glasu: 

»Uh, kako je to ružno, kad je netko ljubomo- 
ran, draga Dajo! Ti dobro znaš, da te ja ljubim . . . 
čak i previše, jer dopuštam i da me grdiš . . . Daj, 
budi dobra s gospođicom Beatricom, koja je do- 
šla tako izdaleka, da se ja više ne dosađujem . . . 
Ti ćeš joj biti prijazna, zar ne, dobra moja 
Audro?« 



TRI ZAGREPČANKE U SLAVONSKOJ 
NARODNOJ NOŠNJI IZ OKOLICE BRODA 
(KUTI, POSAVINA) Foto Fiizy 

Starica potrese glavom, kao da hoće reći: 

»To ćemo još vidjeti!« 

Njezin pronicav gotovo okrutan pogled omjeri 
od glave do pete Beatricu, koja je pod njim sva 
protrnula. Zatim opet uziđe uz stubište nijema i 
sablasna, i bjelina njezinih koprena stopi se do- 
skora sa snježnom bjelinom otvorenih galerija 
i raskošno izvajanih pročelja. 

Zbunjena i gotovo prestrašena, gospođica 
d’Olne podigne bistar pogled na Vehriju i opazi 
na njenom licu neku brigu. 

»Što je nesnosna ta Audra sa svojom ljubo- 
morom!« klikne Indijanka lupivši nogom o ka- 
menu stepenicu. »S početka se tako ponašala i 
prema Miss Etheli ... — Miss. Ethel bila je naime 
moja odgojiteljica — « umetne, da razjasni to 
ime. »No Ethel bila je Engleskinja, pa sam shva- 
ćala tu mržnju stare fanatičke Indijanke protiv 
ugnjetavača njezine domovine ... Ali vi? . . . Ta 
ona ipak prilično voli Francuze! . . .« 

(Nastavit će se.) 

KUCTURMI SVIJET 


KNJIŽEVNOST 

Jean Dayre: ANTHOLOGIE DES 
CONTEURS CROATES, izbor iz 
novi j e hrvat s :k e p r i p o v j e- 
đačke književnosti u fran- 
cuskom 'prijevodu s p r e d- 
govorom prevodioca i ž i- 
v o t o ,p i spim po id a c i m a pisa- 
ca, i ,z d! a. i a Matica Hrvatska, 
Zagreb 1933., str. 346. — Kao Što 
je Matica Hrvatska prigodom dubro- 
vačkog međunarodnoga kongresa 
Pen-klulbova izdala izbor iz novijega 
hrvatskoga pjesništva u njemačkom 
prijevodu (o tom smo prošli put iz- 
vijestili), tako je izdala i izbor novije 
hrvatske novelistike u francuskom 
prijevodu. Taj izbor je načinio i pri- 
jevod priredio Francuz Jean Da.yre, 
profesor na Francuskom Institutu u 
Firenci, koji dobro pozna hrvatski je- 
zik i mnogo se bavi hrvatskom knji- 
ževnošću. U uvodu ove knjige dao je 
pogled na hrvatsku' književnost u 
njenim najglavnijim obrisima, a u 16 
prevedenih novela prikazuje hrvatske 
pripovjedače od g. 1880. do danas. 
Zastupani su: Đalski, Kozarac, Vjen- 
ceslav Novak, Leskovar, Matoš, Duka 
Šimunić, Ivana Brlić-Mažuranić, Na- 
zor, Ogrizović i Nehajev. Dakle glav- 
nog našeg pripovjedača Šenoe nema, 
jer on spada u starije razdoblje. Ova 
će knjiga dobro doći za propagandu 
hrvatske književnosti u inostranstvu, 
ali ona zaslužuje pažnju ljubitelja li- 
jepe knjige i kod nas, pa bi trebala 
da se nađe u knjižnici svakog inteli- 
genta.. 

Dr Andrija Živković: EUGENIKA I 
MORAL, izdan j eHrvatske Bo- 
gos 1 o v s k e Akademije, Za- 
greb 1933., str. 80., cijena 25 Din. 
— Zagrebački sveučilišni profesor dr 
Živković raspravlja u ovoj knjizi je- 
dno važno pitanje, koje se pretresa 
mnogo u današnjem naučnom svijetu: 
to je pitanje, kako će se u tjelesnom 
i duševnom pogledu postići bolji i 
sposobniji naraštaj čovječanstva. Tim 
se pitanjem bavi nauka, koja se zove 
eugenika. U toj nauci mnogi zastupaju 
posve kriva načela, pa ova knjiga vrlo 
lijepo i pregledno osvjetljuje ta razna 
načela, što se na tom polju poja- 
vljuju, svijetlom nauke katoličke Cr- 
kve. Knjigu preporučamo očevima i 
majkama naših obitelji. 

Molitvenik »KRUH NEBESKI«, no- 
vo, peto izdanje, izdaje Hr- 
vatsko Književno Društvo 
s v. J e r o n i m a, cijena 15 Din. — 
Ovaj najrašireniji * 1 i najopćenitiji hr- 
vatski molitvenik, koji je dosad već 
raširen u 300 tisuća primjeraka po 


TORBICE 

Fuzy- Kov č e zi 

u svim veličinama 

TOME ZI SPISE (AHTEHTASE). NOVČARKE, TORBICE 

za dame i sve vrsti kožnate robe 

Sada : 

IV ova zgrada Zaklade, 

ugao Ilice i baruna Jelačića. 


svim našim krajevima, izlazi ovih dana 
u novom, dotjeranom, popunjenom i 
slikama urešenom izdanju. Tim novim 
izdanjem postaje taj najrašireniji naš 
molitvenik i najdotjeraniji i najpot- 
puniji, a usto još uvijek najjeftiniji. 
Čim izađe, još ćemo se na nj osvrnuti 
i upozoriti na njegove odlike i pred- 
nosti. ;ć 

FT C M 

Svi romani pisca »Ben Hura« u 
filmu? Američki pisac Lewis Wa,llace 
(1827. do 1905.) postigao je svjetski 
uspjeh svojim krasnim romanom »Ben 
Hur«, kojemu je sadržaj uzeo iz Kri- 
stova doba. Napisao. je i drugih ro- 
mana, ali nijednim nije dostigao više 
uspjeha »Ben Hura«. Dok je još ni- 
jemi film vladao, bio- je »Ben Hur« i 
filmovan te je u slavlju prošao kroz 
kinematografe cijeloga svijeta. Nije 
tomu davno, što je taj film sinhroni- 
zacijom udešen, tkao zvučni film, ali 
nekadanji se uspjeh nije više vratio. 
Neki hoće da pokušaju sreću s drugim 
romanima istoga pisca u filmu. Tako 
je filmovan i roman »Bijela maska«, 
ali filmska kritika za taj film veli, da 
nije ni loš ni dobar, i prema tome ne- 
ma izgleda, da će i drugi Wallacevi 
romani postići u filmu veći uspjeh ne- 
go li u knjizi. ; 

Talijanski novi film »Nebeska flota« 
(»Armata azzura«) svratio je na se 
pažnju stranoga svijeta, jer je filmski 
režiser Righelli u njem stvorio avion- 
ski film u dimenzijama, kakve se u 
filmu još nisu vidjele. Zapravo je taj 
film uzveličavani e talijanske avijatike, 
ali je lijepo režiran te ima prekrasno 
snimljenih prizora. Sama radnja filma 
stuipa u pozadinu pred ljepotama teh- 
nike i prirode, što se tu iznose. 

GRAMOFON 

Gramofonske ploče iz sudnice. Već 

smo pisali o jednom zanimljivom slu- 
čaju, kako su njemačke hitlerovske 
vlasti dale na gramofonske ploče sni- 
miti izjave zatvorenih komunista, da 
se s njima u tamnici ne postupa zlo, 
pa su tako putem radija te vlastite 
izjave utamničeniika objavljene po 
svoj Njemačkoj. Sad se desio nov slu- 
čaj, da je njemačko ministarstvo za 
propagandu dalo na gramofonske plo- 


Naj ljepši i najbolji dar za dobre učenike 

i učenice jesu ilustrirane priče, koje je 
izdala 

Knjižnica dobre djece 

Zagreb , Trg Kralja Tomislava broj 21 


ZYKLONB. 

jest najsavršenije sredstvo za uništavanje 
svih kućnih insekata kao : stjenica, mo- 
ljaca itd. Ne oštećuje namještaj kao ni 
tkanine uz garanciju. Ne nasjedajte drugim 
nesavršenim sredstvima. Izvađa i upute 
daje ZYKLON a. d., Zagreb, Miramdrska 
cesta 25. Telefon 41-65 


če snimiti proces protiv nekih komu- 
nista, koji su- bili pobjegli u Rusiju, 
ali isu se vratili, jer da vol t e u Njema- 
čkoj biti 1 u tamnici nego u Rusiji na 
slobodi. I njihove izjave snimljene na 
gramofonske ploče imaju služiti za 
propagandu protiv komunističke agi- 
tacije. Tako u Njemačkoj gramofon- 
ske ploče počinju služiti vlastima u 
svrlhu, za kakvu nigdje drugdje još 
nisu upotrebljavane. 

JE Cl VAM POŽETO? 

1. Tko su bili tjelesni čuvari hrvat- 
skoga bana Jelačića prigodom banova 
vjenčanja, 22. srpnja 1850.? 

2. Za koga se preudala hrvatska ba- 
nica udova Sofija Jelačić? 

3. Kako su se dijelile Ilirske pokra- 
jine? 

4. Tko su bili »okovani delije«? 

5. Što je bio »Bucintoro«? 

6. Odakle je nastalo hrvatsko ime 
sedmoga godišnjeg mjeseca, srpnja? 

7. U čiju je čast nazvan latinskim 
imenom »jul« sedmi godišnji mjesec? 

Duga vožnja u vlaku, autu ili na« pa- 
robrodu umara, čovjeka. Qn trpi od 
glavobolje, migrene ili neuraigije, 
koja može potraj at j i tjedne. Po svem 
svijetu poznate i priznate Bayer-ove 
Pyramidori tablete rješavaju Vas brzo 
i sigurno svih tih nevolja. 

ODGOVORI NA PITANJA 
IZ PROŠLOGA BROJA 

1. Nikola Miihanović je bio najveći 
hrvatski brodovlasnik u Južnoj Ame- 
rici. Rodio se u Dolima, kotara Du- 
brovačkog, 21. siječnja 1846., a umro 
je u Buenos A'ires-u 24. lipnja 1929. 
Živio je kao iseljenik, gotovo uvijek 
u Argentini. U času kad je zbog sta- 
rosti prodao svoje b rodovi asmičke pa- 
pire Englezima, brodarsko mu je pre- 
duzeće brojilo 300 brodova, što putni- 
čkih i; teretnih, a što riječnih i tegle- 
nica. 

2. Nijemci su u svjetskom ratu na 
19. rujna 1914. god. prvi put pucah 
na stolnu crkvu u Reirnsu. 

3. Fonograf je izumio Toma A. Edi- 
son, 1877. god. 

4. Gramofon je napravio Berliner, 
1887. godine. 

5. Švedski je parobrod »Hanna« bio 
potopljen bez opomene od njemačke 
podmornice. To je bio prvi brod ne- 
zaraćenih država potopljen u svjet- 
skom ratu od njemačke podmornice. 
Potopljen je 13. ožujka 1915. 

6. Misli se, da su 1.001. Vikingi prvi 
prebrodili Atlantski ocean i iskrcali 
se u Vinelaindu u Americi. 

7. »Izgledati« u smislu »činiti se« 
nije po duhu hrvatskog jezika. Izgle- 
dati« znači »nekoga očekujući gledati 
u daljinu«. 

ŽENSKI S VIJE T 


MAJICA 1 DIJETE 

KAD MATI SAMA DOJI DIJETE 

Majčino je mlijeko mnogo bolje pri- 
lagođeno tijelu novorođenčeta nego 
bilo koja druga hrana, pa dijete to 
mlijeko bolje probavlja i iskorišćuje. 
Osim toga majčino mlijeko ima i ta- 
kvih sastavina, kojih ni u jednoj dru- 
goj vrsti mlijeka uopće nema, ili ako 
ih ima, onda se kuhanjem uništavaju, 
a baš te sastavine dojenče nužno tre- 
ba, da se uzmogne oduprijeti opas- 
nostima svoga zdravlja i života. 

Majčino mlijeko je prirodni nasta- 
vak one prehrane, koje je dijete imalo 
do porođaja. Najvažnije čistoj ine 
majčina mlijeka potječu iz majčine 
krvi, a te daju zdravlju dojenčeta 
dragocjenu zaštitu. Zato su djeca, ko- 
ja se othrane na prsima, redovito 
rjeđe bolesna od djece, koja su othra- 
njena mlijekom iz bočice. Grčevi, 
engleska bolest i druge dječje bolesti 
ranoga djetinstva dolaze samo izni- 
mno kod djece, koje je majka dojila. 
Majka, koja je neku djecu sama do- 
jila, a neku othranila umjetnom hra- 
nom, zna vrlo dobro, da se kod djece 




ali nedostiživo djelovanje 
I Samo prava tableta jamči 
za brzo djelovanje kod 
glavobolje i migrene. Ne- 
ma Pyramidona bez Bayer- 
ovog križa na omotu i ta- 


othranjene umjetnom hranom svaki 
čas dogodi kakvo poremećenje u 
zdravlju, naprotiv kod djece othra- 
njene na prsima rijetko kada ima ta- 
kvih neugodnosti. A ako takvo dijete 
i oboli, ima mnogo više vjerojatnosti, 
da će ozdraviti, nego li dijete othra- 
njeno umjetnom hranom. Kad na pr. 
dijete oboli na upali pluća ili ako mo- 
ra biti podvrgnuto ozbiljnoj opera- 
ciji, tada će izgledi, da li će životnu 
opasnost sretno prebroditi, zavisiti 
mnogo o tom, da li je dijete dojeno 
majčinim mlijekom ii' othranjeno dru- 
gim mlijekom. 

Majčina ljubav i majčino mlijeko 
potrebni su djetetu baš kao i zrak i 
svijetlo. 

Hohenštaufovac car Fridrik II. htio 
je znati, kojim ibi jezikom progovo- 
rila djeca, koja od poroda pa dok 
ne počnu govoriti, n : s*u čula nijednu 
riječ. Zato je dao viiše djece, koja su 
ostala isiročad, dojkinjama i njegova- 
telj icama, da ih othrane, ali tako, da 
im nikad ne progovore nijedne riječi 
i da ih ne maze. Nikad nije car do- 
čekao, da sazna, što je htio, jer su sva 
ta djeca pomrla, prije nego li što im 
je došlo doba, da progovore. Nisu mo- 
gla živjeti bez prijaznih lica i bez ri- 
ječi ljubavi i radosti, to jest bez one 
duševne hrane, koju djetetu daje maj- 
čina ljubav. Što iz tog nepresušnog 
vrela majčine njege prelazi na dijete, 
ne može nikad nikakva retorta kemi- 
čara ustanoviti, niti medicina pronaći. 
Ali liječnik poznaje taj neprocjenjivi 
izvor života, poznaje njeno neograni- 
čeno djelovanje na dijete, na njegovu 
dušu, a s tim ujedno i na snagu nje- 
gova tijela. Dr E. N. 

KUHINJSKI DECEDTI 

Juha od zelenja. Kuhaj teleće kosti 
sa peršinom i keljom i posoli. Na -ma- 
lo masti pirjani zeleni grašak, nare- 
zanu malu korabicu, narezanu mrkvu, 
kad je sve mekano nareži k tomu kelj, 
sve zajedno pospi malo brašnom, pre- 
prži, zalij juhom od kosti, te dodaj 
pol žlice riže i sve zajedno prokuhaj. 

Punjeni kelj. Prokuhaj u vreloj vodi 
na četvrtine razrezani kelj. Da ostane 
zelen, kuha se nepokriven. Međutim 
priredi smjesu od samljevene teletine, 
koju pirjani na maslacu, te dodaj bi- 
bera, isoli i vrhnja. -Namazi oblik ma- 
maslacem i pospi mrvicama, te slaži 
redom najprije dobro ocijeđeni kelj, 
na njega metni priređeno meso i pre- 
lij vrhnjem. Tako ponavljaj, dok imaš 
kelj a i mesa. Odozgo prelij vrhnjem 
i pospi mrvicama te prokuhaj u peče- 
njari. Nosi se na stol u istoj posudi. 

Jagode sa tučenim slatkim vrhnjem. 
Pas : raj pola litre zrelih šumskih jago- 
da na gusto sito i oslađi. Tuci pol 
litre slatkog vrhnja i dodaj malo še- 
ćera te promiješaj sa jagodama. 
Metni u staklenu zdjelu, nekoliko sati 

Slika desno : 

VELIKI ŽENSKI ŠEŠIR 
Crno-bijeloj prugastoj popodnevnoj haljini vrlo 
dobro pristaje veliki šešir iz crne slame i 
tamho-bijele svile 


Emancipirajte s e 

od inostranm proizvoda, u 
tome leži Vaš patriotizam 

DINARA 6* — 

SALVODONT 

pasta za zube, bijeli zube, odstranjuje 
I rastapa zubni kamen. — Proizvodi : 
Drogerija SALVATOR 
Zagreb, Ilica 61 — Vlasnik IM. F. J. Segedl 
Kod narudžbe od 12 tuba uz izrezak 
ovog oglasa cijena tubi Dinara 5-— 


DOMAĆI CE 

Voće i povrće uku- 
havajte u bocama 
,W E C K“ 

R. PASA. R I Ć 

Ilica 5 ZAGREB Ilica 5 

pusti da stoji na ledu, te ponudi sa 
biskvitom ili piškotama. 

Okrugljice od krumpira s trešnjama. 
Načini fino tijesto od krumpira, raz- 
valjaj, nareži male četvorine, u svaku 
umotaj crnu trešnju, kuhaj u vreloj 
slanoj vodi i začini mrvicama pre- 
prženim na maslacu. Odozgo pospi 
šećerom. 

Kolač sa trešnjama. Tuci na pari 
16 dkg šećera sa 3 žumanjka i 2 ci- 
jela jaja, dok postane gusto. Zatim 
dodaj 12 dkg smeđih ili bijelih (oči- 
šćenih) badema, 4 dkg mrvi-ca navla- 
ženih sa rumom i snijeg od 3 bje- 
lanjca. Smjesu metni u maslacem 
namazanu tepsiju, a odozgo naslaži 
gusto crne trešnje bez koštica i po- 
lagano peci. S. A. 

Pečene kajsije. Velike kaj sije oguli 
i izvadi košticu. Nekoliko kajisija iz- 
rezi u sitno, isto tako citronate i ko- 
ricu od limune. Time puni kajsije, 
umoči u tijesto priređeno od brašna, 
šećera i bijeloga vina i peci u masti, 
dok budu žute, zatim posipaj šeće- 
rom i tople nosi na stol 

Pržena janjeća rebarca. Izreži 1 kg 
janjećih rebaraca u popečke, na kraju 
zareži, istući, soli, umoči u brašno, 
jaja i mrvice i peci u vrućoj masti. 
Serviraj salatom, varivom, ukuhanim 
voćem i ploškicama od limune. I. M. 




S AMKO 


SLOVAČKA PRIČA ZA DJECU 
NAPISAO JULIJE ZEYER 
PREVEO DR JOSIP ANDRIĆ 
ILUSTRIRAO KAMILO RUŽIČKA 

(NASTAVAK) 


Za Tatrama već valjda i nije bilo ništa, no bio 
svijet, kako mu drago širok, Samko je ljubio 
samo taj krasni kutić, zemlje, u kom je ugledao 
svijetlo sunca i lice svojih roditelja. Taj je kraj 
bio kao kakvo gnijezdo. 

Na obali je rijeke stajala bijela koliba, a za 
njom se talasala dva mala polja, razdijeljena 
potokom i nizom jablanova. Jedno modro, gdje 
je cvao lan, a drugo žuto, gdje je zrelo žito. 
Kraj vrata kolibe sjedjela bi vazda cijeloga ljeta 
njegova prababa i prela. S proljeća je Samko 
marljivo- obrađivao ta polja, upregao se u plug, 
kao i otac mu prije njega, a prababa je odloživši 
svoju preslicu orala. Duge su joj se kao mlijeko 
bijele vlasi vijale na vjetru kao griva, a pun joj 
je još uvijek snažni i zvučni glas blagosiljao 
tu divnu zemlju, što- je sva odisala svježim miri- 
som i obećavala kruha. Prababa je bila mudra 
i sveta. Razumjela je govor šumskih ptica pa je 
od njih saznavala velike tajne. I Samko je poči- 
mao da ih razumijeva te je naučio da im odgo- 
vara, umio je pjevati kao drozd, bigljisati kao 
slavuj i zviždati kao kos. 1 poput orlova znao 
je da se glasom javlja, jer se često bio uspeo sve 
do njihovih duplja na vrhuncima Tatra, a kad je 
ponekad visio u pogibli života između ponora, 



S PROLJEĆA JE S A M K U MARLJIVO 


OBRAĐIVAO POLJA 


kojima su na dnu bučile vode, te izmed oblaka,, 
strah ga je silio da izušćuje iste glasove, što su 
se njima oglašivali orlovi lupajući krilima 11 
bojazni za svoje mlade, koje je Samko u njiho- 
vim gnijezdima gladio. No nijesu se trebali bo- 
jati, Samko nije nikad išta nažao učinio živome 
stvoru, ni kukcu, ni mušici, ni ptici, a tamna šu- 
ma i sunčana njiva su ga znale i ljubile. Ptice su 
mu bile drugovi, nijedna da bi ga se plašila, ako* 
j,oj se Samko približavao, naprotiv rado su 
k njemu dolijetale, kad bi se gdje pojavio. Kad 
je lutao unaokolo, pratile bi ga žune i drozdovi, 
kad je sjedio na pragu kućice i jeo, dolijetali bi 
kosovi na gozbu i jeli s njim iz jedne zdjele, kad' 
je vukao poljem plug, oblij etala bi ga ševa duž 
brazde i pjevala mu. Samko je ljubio ševu najviše 
od svih svojih krilatih drugova, jer je od svih 
ptica ševa najjače ćutjela ljubav za Gospodina 
našega Krista, čiji je život Samko potanko po- 
znavao iz pripovijedanja praibabe. Kad je Krist 
uskrsnuo, zakliktale su ptice od radosti; čitavo 
su vrijeme, dok je ležao u grobu, bile tužne, a 
sad su — tako mu je pričala prababa — molile 
Spasitelja, da smiju s njim nauvijek ostati. Kad 
im je Gospodin rekao, da će uzaći na nebo, htje- 
le su ptice silom za njim. Letjele su, letjele, no 
malo po malo su bivale sve umornije, kad se 
Krist neprestano- sve više i više, tako silno visoko 
uzdizao u slavu nebesku. Padale su na zemlju 
jedna za drugom, dok nije ostala više nijedna 
osim ševe, a ona je letjela bez prestanka, pa još 
i onda, kad se ni orao nije mogao više dalje us- 
pinjati. Taj je nježni stvor ćutio tako silnu čež- 
nju za Sinom čovječjim, da je u svom zanosu 
postao jači od orla te je nad njim iznio pobjedu 
u lijetu. Ali kad je ševa doletjela do sunca, ope- 
kla joj je ta neizmjerna nebeska vatra krila tako 
jako, da je sirotica napokon ranjena pala na 
zemlju u travu, odakle je još za Gospodinom 
poslala svoju pjesmu, jasnu ko srebro, što pro- 
dire kroz modrinu nebesku kao zraka. Kadgod 
je ševa Samku sjedala na ruku, cjelivao je dirnut 
ta osušena njezina krila, a pjev, kojim je Samko 
s pticom razgovarao o svojim osjećajima, bio 
je doista tako sladak, pobožan i zanosan kao 
ševina pjesma. Prema grlici ćutio je Samko ta- 
kođer posebnu nježnost, jer se s njom Krist kao 
djetence nekoć u kolijevci svojoj igrao-. Jednom 
ju je zgodom Djevica Marija privezala svojim 
pašom od opala za vrat, da božanskom djetetu 
ne odleti, i tako je ptici oko vrata ostala na 
uspomenu pruga, a zato se valjda i smije tako 
krasno, tako veselo, što se spominje tih časova, 
kad se ružičastim kljunićem smjela doticati još> 
ružičastijega tijela kralja svijeta, onoga tijela, 
koje je poslije bilo mukam* predano za nas. 

Sve je to Samko znao od svoje prababe, koja 
je razumjela govor šumskih ptica, od kojih je 
bila naučila i tajnu vječnoga života. Tu je tajnu. 

koju nije htjela sama đa upotrebi, naumila ne- 
koć povjeriti Samkovu ocu, no razmišljala je 
previše dugo o tom, da li je vječni život na zemlji 
sreća ili breme, razmišljala je o tom tako dugo, 
dok se jedne večeri nijesu pojavili divlji konja- 
nici u šumskoj samoći kod bijele kolibe te go- 
spodara, Samkova oca, samovoljno ubili. Žena 
je njegova poludila od grozote, kad joj je nje- 
gova vrela krv štrcnula u lice; bježala je od tog 
doba poput plahe srne gorama i dolinama, a na- 
ricanje je njeno prodiralo do neba. Naribala je 
tako dugo, dok joj nije srce puklo. 

Samko je onda još bio nejako dijete, te je 
ostao prababi kao ostatak cijele njene obitelji. 
Rastao je s pticama i drvećem daleko od ljudi, 
koje je samo od vremena do • vremena viđevao 
kao prikaze, što brzo iščezavaju. Prababa ga je 
mnogošta učila, ali tajne mu vječnoga života 
nije odala, tužna joj je duša previše osjećala te- 
žinu zemaljskoga bivstva te je previše očito vi- 
djela, da za svakoga od nas dolazi crni dan sudbe, 
kojega teška sjena pada u slabo svijetlo našega 
života, da više nikad ne iščezne, pa da dakle ne 
može srećom vući za sobom u nekonačnost 
crni oblak svojih uspomena. 

Crni dan sudbine! Kao za svakoga, došao je i 
za ubogoga Samka. Imao je, onda nekako pet- 
naest godina. Pojavili su se jedamput navece iz- 
nenada opet nekaki -divlji konjanici u šumskoj 
samoći kraj rijeke te rekoše Samku, da ?esamo- 
on, nego i ta Božja šuma i to milo, zlatno polje, 
ta bijela kućica te uopće sve, što tu može pogled 
da zahvati, pripada nekomu gospodinu. Taj go- 
spodin da sada treba Samkovu osobu, pa da će 
dakle Samko poći s njima. Za toga je razgovora 
došlo još više konjanika, go-nili su pred sobom 
ko stado kakvo cijelo mnoštvo ljudi, vezanih me- 
đusobno užetima, kojima su nad glavama puc- 
ketali bičevi. Jedan od konjanika sjaši te se pri- 
bliži Samku s užeto-m. Samko poviče iznenađen 
glasom nalik na orlovski te dohvati sjekiru na 
obranu, kao da su ga vukovi napali, no lako su 
ga nadvladali sa surovim smijehom, a kad mu je 
prababa uzela da grdi i proklinje lupeže te se 

iMimii i iiKinaiB i i f i i i i «—— iw i rnwn i i i 


Zašto oglašujemo? 

Zato, jer želimo upozoriti sve one, koji imadu 
financijalnih briga, na organizaciju naših domaćih 
trgovaca - detaljista pod firmom: Prodajna 
Zadruga Detaljnih Trgovaca, Za- 
greb, Ilica 34, koja daje činovnicima, penzione- 
rima, privatnicima itd. kredite za kupo- 
vanje robe uz mjesečnu otplatu i najso- 
lidnije uvjete. — Od početka našeg poslovanja 
podijelili smo preko 20.000 kredita, što je sigurno 
najbolji dokaz, da smo stekli simpatije trošećeg 
općinstva. Ako se hoćete i Vi upoznati sa našim 
radom, posjetite nas, mi ćemo Vam rado i naj- 
diskretnije pomoći. Ako nemate vremena zahtije- 
vajte pismeno opširan prospekt, ili nas 
nazovite na tel. br. 5699 pa ćemo Vam isti 
odmah dostaviti. — Zabilježite si naš naslov i 
telefonski broj, možda ćete danas sutra trebati 



STANKA MAUR1C 

Uljeni portret od slikara Anatola Sergejeva, izrađen za prvu nagradu 
rješiteljici mjesečne nagradne zagonetke u „Obitelji" 


sva izvan sebe bacila na njih, kad su zapalili ko- 
libu, bacili staricu u plamen, gdje je jadno pogi- 
nula, a s njom i sve laste, što su se bile ugnijez- 
dile pod drvenim krovom kućice, i sve grlice, što 
su se u sobi smijale. Svezani je Samko okame- 
njen od grozote promatrao strašni taj prizor. 

A sjutradan je započelo sječenje šume po 
obroncima gora, pa Samko i oni bijednici morali 
su vezani jedni s drugim sjeći panjeve onih starih 
jasenova i breza, jela i hrastova, onih stupova 
zelenog svetišta, gdje je odrastao. Ptice su po- 
plašene prhale iz sjenatog doma, koji je padao 
u prah, ali drug je njihov Samko, manje sretan 
morao da pomaže vući debla do strmih obro- 
naka, odakle su se kotrljala duboko, duboko 
dolje u ravnicu. Čuo je, kako ti prastari šumski 
gorostasi nariču, čuo je, kako im grane pucaju, 
kako se lome, čuo je, kako su zatutnjili i zagrmili 
tamo dolje, gdje su popadali kao lješine i ostali 
ležati. Srce mu je pucalo. Gledao je za pticama, 
koje su odlijetale na visoke vrhunce, na sunčanu 
stranu modrih gora, gledao je prema pepelu 
doma, u kojem se bjelasao kostur njegove pra- 
babe, gledao je na razgažena polja, gdje su ko- 
nji tih divljih silnika pasli, a u glavi mu je bilo 
tamno. Zašto ga je Bog tako kaznio? Ili je 
možda zemlja, u kojoj se rodio, bila prokleta 
od vijeka do vijeka? Činilo se tako. 

(Nastavit će se.) 

Uputa. Pavao sreta na ulici prija- 
telja Antuina. Pavao se zaručio te ide 
sav rastresen. 

Antun: »Ali što je iteibi?« 

Pavao: »Tražim dokumente za 
vjenčanje. 

Antun: Idi na policiju i potraži 
vrata, na Ikojima piše: ,Prva pomoć u 
nesreći’.« 

Domišljatost. Ivan i Josip, dva slu- 
ge, sretnu se na cesti i pričaju svoje 
nevolje. 

Josip se tuži Ivanu: »Moj gospodar 
me dnevno psuje, da mu svaki dan 
prolijem polovicu kaive. Što ja tome 
mogu, ako nosim kavu putem iz ka- 
vane i još na četvrti kat!« 

»Ja radim pametnije,« reče Ivan. 
»Kada nos-im kavu, uzmem u usta, ko- 
likogod može više stati, i držim sve 
dok dođem na vrh stepenica. Tada 
šalicu ponovno napunim i gospodar 
je upravo sretan što ima -tako spret- 
noga slugu.« 

Važnost. Djevojka sa sela dođe slu- 
žiti u grad. Bilo je vrlo vruće i po do- 
lasku nove djevojke nastane strašna 

kao i ostalo željezno 
pokućtvo kupujete 
najbolje i najjeftinije 
kod proizvadjača 

FILIP BAUMl 

ZAGREB 

ulica IVANI DEZMAHA br. I. 

(Prolaz Tuškanac) 
Telefon 83-60 i 53-46 


oluja. Djevojka tresući se reče gospo- 
darici: »Bože moj, kakve »li su te oluje 
kod vas. Takvih nikada kod nas nije 
bilo!« 

Gospodarica sažalino: »Što ti misliš, 
glupa seljanko, da će u svakom seocu 
biti oluja kao- u našem gradu?« 

Opasnost. Gospodin Luka, tvrdo- 
korni samac ide na šetnju. 

»Ne idite dalje,« ustavi ga prijatelj 
»Zar ima vukova?« 

»Ne, mnogo gore, gospođa Rogljić 
s trima nezaručenim kćerkama.« 

Prevario se. Gospodin Prpić povra- 
tio se kući kasno u noć sav nakresan. 
Bio bi potpuno neopažen legao, da 
mu se najednom žena ne probudi. 
Sune mu u glavu odlična misao: stane 
svom sillom zi/bati kolijevku. 

»Što ti radiš?« upita ljutito žena. 

»Već puna dva sata zibam dijete, 
koje ti uopće niti ne čuješ.« 

»O, ti lažljiva pijanico,« raizgoropadi 
se žena. »Ta valjda dijete leži kod 
mene!« 

Oprezan tast. »Što? Vi -niste bili 
kod vjenčanja svoje kćeri? Pa da gdje 
ste bili?« 

»Pošao sam da se ogledam za ka- 
kvo namješten je za mladoženju.« 

Utjeha. Gospodin Trusić kupio je 
poštansku marku u trafici. Kcd ju je 
jezikom oliznuo, da je prilijepi, reče: 

»Ta na njoj nema ljepila!« 

»Znam,« odgovori traifikantica, »vi 
ste već danas deseti, koji ju je kušao 
prilijepiti.« 

Razumljivo. Narednik (vojniku): 
»Kako možete toliko puta opasti 
s konja?« 

Vojnik: »Zato, gospodine nared- 
niče, jer ne mogu visjeti u zraku.« 

Sv. Petar i tamničar. Tamničar dođe 
pred neibeska vrata i pokuca. Sv. Pe- 
tar otvori i započe se razgovor: 

»Gospodine sveti Petre, koliko traje 
kod vas jedna minuta?« 

»Tisuću godina!« 

»Gosppdine sveti Petre, koliko kod 
vas vrijedi milijon dinara?« 

»Jednu paru.« 

»Gospodine sveti Petre, molim vas, 
darujte mi jednu paru!« 

»Počeka j te jednu minutu!« 


Problem broj 28 

Bijeli matira u dva poteza 


RJEŠENJA (SVIBANJ) 


Br. 18. De5 — e8 (3 boda) 

Br. 19. Sf3 — h2 (3 boda) 

Br. 20. Da7 — gl (2 boda) 

Br. 21. Db5 — h3 (2 boda) 

Br. 22. Lgl — h2 (2 boda) 


Riješili su sve, te postigli 12 bodova: 
Peroš Vilim, Zagreb, Buble Vinko, 
Split, (Niko Bogdainič, Bubič Ćiril i 
ŽU'Vtć Tamo iz Splita. N. B. Rosso i 
M. Slade Šilo-vić iz Trogira. Perinič 
Mato, Kabalim Mladen, Turčinović 
Ivica, Sajko Zorica, Tomiičić Stjepan 
i Pavl'ić Jagica i.z Zagreba. Milica Ku- 
šič, Koprivnica. Jurica Zormam, Bre- 
žice. Emica P. Filipčić, Zagreb. Bram- 
kica Filipčić, Stenjevac. Marko Vuka- 
soviić, Samobor. 

9 bodova: Modor Zlatko, Srij. Mi- 
trovica (osim br. 19.) 

5 bodova: Nemec Marijan, Zagreb 
(samo br. 19 i 22). 

Stiglo ukupno 20 rješenja. Postig- 
nuto 230 bodova (1188). Kaiko su od 
dvojice natjecatelja Peroša i Buble-a 
rješenja stigla prva i na isti dan, to 
je žrijeb nagradu dodijelio Perošu Vi- 
limu, Zagreb. 

▼YYYYYYYYYYYYYYYYYYYYYYYYYYYYYYYYYYY 

Jesi li naručio novu dječju ilustro- 
vanu priču „DUG/ M A R T / tt ‘ 


DOBRIJAN NA TELEFONU 






Kad uzdigne glavu, 
viče strogom vikom, 
to govori s kakvim 
nižim činovnikom . . . 


Kada se raširi 
na sjedalu dugom, 
znači, da to zbori 
s nekim svojim drugom . . . 


Kad se posve zguri 
naš učeni čiča, 
to sa urednikom 
»Obitelji« priča . . . 


A kad mirno stane 
kao Vojnik pravi 
i kad sav se trese, 

— to vam ga šef gnjavi 



KRIŽALJKA U KRUGU 

Sastavio Ogulinski Tkalac 



Vodoravno: 1. Nije široko. 5. 
Gr. u Italiji (fon.). 7. Prijedlog. 8. 
Kratica za djelo (str.), 9. Slovo iza n. 
11. Dio život, tijela. 13. Fran. pisac 
(fon.); Jaram (str.). 14. Drugo. 15. Ru- 
ska rijeka. 16. Dva jednaka konso- 
nanta. 17. Povr. zamjeni-ca-, 19. Egip. 
božanstvo-. 20. Geometrijski lik. 23. 
Natpjev (str.). 

Okomito: 1. Ima kit. 2. Broj. 3. 
Umjetničko djelo. 4. Uzvik. 5. Gl. gr. 
danskog otoka Fiihnen. 6. Gr. u Tur- 
skoj. 7. Deskriptivan opis. 10. Staro- 
zavjetni prorok. 12. Talijanska rijeka. 
13. Lat. zamjenica. 17. Jelo. 18. Pje- 
snička djela (skrać.). 21. Franc. član. 
22. Prijedlog. 


ODGONETKA KRIŽALJKE 
IZ 22. BROJA »OBITELJI« 

Vodoravno: 3. Eros'. 6. Se. 7. 
Ev. 9. Moto. 12. Go. 15. Es. 17. Ten. 
18. Apsolutizam. 21. Osa. 22. Nada. — 
Okomit o: 1. Fes. 2. Go. 4. Rem. 5. 


Set. 8. Vogezi. 10. Ar. 11. Bela. 13. 
Ona. 14. Spa. 16. Sud. 17. Ii. 18. As. 
19. An. 20. Ta. 

ODGONETKA KRIŽALJKE 
IZ 25. BROJA »OBITELJI« 

Vodoravno: 3. Ak. 5. Ma. 6. 
Lav. 8. Jajp. 9. Amateri. 11. Matador. 
12. Iza. 13. Im. 14. Ta. 15.1a. - Oko* 
m i t o: 1. Kalamiti. 2. Papirnat. 4. Ka- 
mara. 5. Maroni. 7. Vata. 8. Jedi. 
10. Ta. 

ODGONETKA KRIŽALJKE 
IZ 26. BROJA »OBITELJI« 

Vodoravno: 2. Vat. 4. Tenor. 6. 
Honorar. 8. Amerika. 9. Arena. 10. 
Amo. — Okomito: 1. Panorama. 
2. Venera. 3. Torino. 4 4 -Toma. 5. Raka. 
6. Ha» 7. Ra. — Kriptogram glasi: 
»Sve za vjeru i za dom.« 

iiiiiiiiiisiiiiiiiiiiiiiiiiiiiiiiiiiiiiiiiiuiimii 

DOBROJ DJECI 

darujte jednu od ovih ilustrovanih 
dječjih knjiga: 

1. Perrault: Trnova Ružica Uvez. Din 25’— 

2. Zever : Ukleti plovci Uvezano Din 2.V— 

3. Zeyer: Carević Evstaf Uvezano Din 20’— 
4 Zeyer: Krlstik . . . Uvezano Din 20’ — 

5. Pennić: Dugi Martin Uvezano Din 20’— 

6. (Andrić-Perinić) : Mala Mladosti. 

Uvezano Din 20’— 

7. (Andrić-Perinić) : Mala Mladost II. 

Uve/ano Din 20’— 

8. (Andrić-Perinić) : Mala Mladost III. 

Uvezano Din 20’ — 

9 . Twain: Pustolovine maloga 

Tome Uvezano Din 25’— 

10. Stevenson : Zlatni otok Uvezano Din 25’— 

11. Širola: Abeceda za naSa Čeda 

dječje popjevke s notama . . . Din 30’-- 

KUĆA DOBRE ŠTAMPE 

Zagreb, Trg Kralja Tomislava 21 

iiimimiiiiiimiiiiiiiiimiiiiiiiiimmmmi 


ŽENSKA 


MODA 



ČETIRI EDNOST AVNE I PRAKTIČNE ŽENSKE HALJINE ZA LJETO 


RODITELJIMA NA ZNANJE! 

Redovnice Uršulinke otvaraju 1. ruj- 
na 1933. konvikt u Zagrebu (Vlaška 
ulica 75) za učenice, koje bi polazile 
srednje škole grada Zagreba. Budući 
da je broj mjesta ograničen, upozo- 
ravaju se cijenjeni roditelji, da za vre- 
mena zatraže sve upute kod: Uprave 
uršulinskoga zavoda, Zagreb, Vlaška 
ulica 75. 


I Pon vo stigle j 

razne tkanine | 

( za ljetne haljine j 

| Svile u modnim desenima | 
| umjetne svile | 

| epongi, pike 

i svile za pranje | 

| Kupaći kostimi — Čarape | 

| Pomodnakuća | 


lebinec 




Zagreb 

I Rađlćeva (Duga) ul 1. | 

KABAflljfer 7A1 SVeJj 
<0DlSfiTE k DOBElfTkA- 
mNEjjEvih reoiE TO 

KOSTIrtl ifOlOE- 

tmmm 

SAtioJCuKsuiTCE 

RAKilEDAPiŠIhASETIU^E 


Ilustrovani tjednik . Obitelj ‘ izlazi svake nedjelje. Pretplata 30 Din na tri mjeseca, za inozemstvo 3 dolara godišnje. Pretplata se plaća unaprijep 
Rukopisi se ne vraćaju. a Obitelj ‘ izdćje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik » Obitelj i 
Zagreb . Trenkova /. Adresa uredništva i uprave . Obitelji' : Zagreb , Trg Kralja Tomislava 21. Telefon 54-17. Cek. rač. pošt. šted. br. 33.536, 
m ObitetJ‘ se tiska u Tiskari Narodnih Novina u Zagrebu . Za tiskara odgovara V . Kirin, Zagreb , Deielićeva ul. 2. 



IZ DOMOVINE 


Lijevo .-UBAVI ZALJEV MARTINŠČICA U HRVATSKOM 
PRIMORJU 

Poznato đačko ljetovalište, koje prima na cijelu opskrbu učenike srednjih 
škola u srpnju, a učenice u kolovozu (za 750 Din) 




MARTINŠČICA: UČENICI VESLAJU U ČAMCU SA 16 VESALA 


Lijevo: E L Z A T I Č I Ć 
prigodom svoje prve sv. Pričesti 

Dolje: DON ŠIME ČERVAR. 
bivši župnik u Zrenju (Istra), nećak 
biskupa Dobrjle, jedan od prvih 
narodnih boraca ii Istri, koji je 
mnoge muke podnio za svoj narod 
i zbog' njih brzo stigao do groba 



Dolje: LURDSK A Š P I L J A KOD 
FRANJEVAČKOG SAMOSTANA NA 
OTOČIĆU BADIJI KOD KORČULE 



Naslovna s ! ika: 

